Intzidentzia txikiekin estreinatu da zirkulazioaren berrantolaketa - Soraluze - Plaentxia.eus\nUbane Madera 2019-01-10 17:24\nIker Aldazabal alkatea obrako arduradunetako batzuekin berbetan.\nIntzidentzia gutxi izan dira gaur Soraluzen, udalerri barruko zirkulazioaren berrantolaketaren estreinaldian: semaforoetako baten bateria lapurtu dute eta hainbat autobus betiko geltokietatik pasatu dira, eta ez berrietatik. Osterantzean, eragozpen barik gauzatu dira aldaketa guztiak.\nArduratuta zegoen herritar bat baino gehiago gaurko egunari begira, Errabaleko obrek eragindako zirkulazioaren berrantolaketa dela-eta. Hala ere, uste baino errazago gauzatu da guztia, eta ez da aparteko intzidentziarik gertatu.\nHori bai, goizeko lehen orduetan ibilgailu batek baino gehiagok aprobetxatu du obrak hasi barik zeudela Errabal kaletik pasatzeko, nahiz eta kalea itxita dagoela abisatzen duen seinalea ipinita egon.\nEta gauza bera gertatu da hainbat autobus zerbitzurekin, Soraluzeko udal ordezkarien haserrerako. Izan ere, Soraluzeko udal ordezkariek emanda zuten autobus zerbitzu guztiei obren eta haien eraginen berri. Eta Lurraldebusen zein Pesaren web orrietan iragarrita zeuden Soraluzeko autobus geltokien aldaketak urtarrilaren 8tik.\nHorrez aparte, ezustekoa izan da Estazioko parkeko semaforoarekin, haren bateria lapurtu dute-eta gauean. Berria ipini bitartean (09:00etarako ipini dute), eskuz bideratu dute zirkulazioa udaltzainek.\nGainontzean, dena normal joan da. Gogoan izan beharra dago, hori bai, gaur arratsaldetik udalerriko erdigunea ez dela oinezkoendako bakarrik izango, ibilgailuendako ere zabalik izango delako.\nObrei dagokienez, uren hodien sareekin hasi dira lanean, Iker Aldazabal alkateak esplikatu duenez. Izan ere, ur-zikinen eta euri-uren sareak berritu egin behar dituzte. Baina kalea zulatzen hasi eta inor ur barik lagatzeko arriskua tarteko, beste ezer baino lehen bypassa egin dute, ur guztiak bideratzeko. Datozen orduotan, berriz, gainontzeko obra guneak mugatzen jardungo dute.


Lapiko Kritikoa » Joxe Azurmendiri eman diote Eusko Ikaskuntza saria (Berria. 2012-06-06)\nBy Lapiko Kritikoa • Jun 6th, 2012 • Category: Albistekaria\nBerria.info 2012-06-06 – 13:33:07\nJoxe Azurmendi Otaegi idazle eta pentsalariari (Zegama, 1941) eman diote aurtengo Eusko Ikaskuntza-Euskadiko Kutxa saria, haren ibilbidea aitortuta. Gaur eguerdian jakinarazi dute erabakia. 1995ean sortu zuten Euskal Herriko Humanitate, Kultura, Arteak eta Gizarte Zientziak saria. “Euskal Herriaren kulturaren garapenean laguntzen” duten pertsonak saritzen dituzte.\nAzurmendi 1971tik ari da saiakera liburuak idazten. Hizkuntza, etnia eta marxismoa izan zen haren aurrena. Azkena, duela egun batzuk aurkeztu du: Bakea gudan. Unamuno, historia eta karlismoa.\nGazte-gaztetatik Arantzazuko frantziskotarren ikastetxean ikasi zuen, eta gero ordena horretan sartu zen. Filosofia ikasketak Alemanian egin zituen, eta Teologiakoak Erroman. 80ko hamarkadaren hasieran, ordena utzi eta gero, irakasle gisa hasi zen lanean EHUn. 1984an doktore tesia aurkeztu zuen Arrasateko mugimendu kooperatibistaren sortzaile Jose Maria Arizmendiarrietari buruz. Jakin aldizkariaren bultzatzaileetako bat izan zen, eta Egunkaria-ren sustatzaileetakoa ere izan zen.\nXabier Altzibarrek Historia de la literatura vasca (2000) liburuan dioenez, Azurmendi “euskal saiakeragilerik emankorrena” da. “Azurmendiren saiakerak arnasa handikoak eta luzeak dira. Horietan gaur egungo europar gaiei ekiten die sakontasun eta erudizio handiz. (…) Azurmendi intelektual kritiko bat da. Arazoa aztertzen du, soluzioa baino areago. Badaki pentsamendua azaltzen eta garatzen. Tonu polemikoa hartzen du maiz askotan. Erregistro jasoa eta lagunarteko esapideak konbinatzen ditu bere hizkuntzan eta haren prosa bizkorra, zorrotza eta ironikoa da”.\nAndoni Olariaga Azkarate on June 8th, 2012 at 10:18 am:\nJoxe Azurmendiri elkarrizketa elegantea Deian:\nJOXE AZURMENDI IDAZLE, POETA ETA PENTSALARIA\n“Bestearen etikaz arduratzen gara, geureaz arduratzea nahikoa ez eta”\nZegaman sortua 1941ean, Joxe Azurmendik Filosofia eta Teologia ikasketak egin zituen Alemanian eta Italian. Jakinen baitako fronte kulturaleko kide izan zen, eta 80ko hamarkadan, EHUn sartu zen irakasle. Jose Maria Arizmendiarrietaren filosofiari buruzko doktore tesia egin zuen\nKepa Matxain – Jueves, 7 de Junio de 2012 –\nDONOSTIA. Euskal letren plazara poesiaren bidez ailegatu bazen ere, Joxe Azurmendi (Zegama, 1941) bere pentsalari ibilbideak egin du ezagun. Ez da astebete igaro Bakea gudan. Unamuno, historia eta karlismoa argitaratu zuenetik, bibliografia oparo bateko lanik berriena. Haren idatziak “pentsamenduaren eta kontzientziaren askatasunaren defentsa bat” dira, eta horren esker on gisara jaso du Eusko Ikaskuntza saria.\nSari honek zure ibilbide osoa sari tzen du nolabait. Nola hartu duzu berria?\nEtxe garbiketan ari nintzela, kanpora joateko prestaketak egiten. Eskertzen diet Eusko Ikaskuntzari eta Euskadiko Kutxari. Saria nire ibilbide osoari emandakoa baldin bada, pentsa zenbat jendek lagundu didan beti, eta beraz, bistan dago guztiontzat dela. Euskal kulturan, eta bereziki Jakinen, elkarri lagunduz funtzionatu dugu.\nModernitatearen ostean, fundamentu finkorik gabeko gizartean sortzen diren erantzun dogmatikoen aurkako borroka izan da zure pentsamendua. Nola bizi da irizpide absoluturik gabe?\nPertsonalki denok dauzkagu absolutu batzuk, bestela haize-orratzak izango ginateke. Nik defendatzen dudana da, helburu eta irizpide absolutuak bakoitzak beretzat izan ditzala, ez besteei ezer exijitzeko. Gure tradizioa alderantzizkoa da: arau eta irizpide absolutuak gizarteak ezartzen dizkigu, elizak oro har, eta gure nortasun morala ez da geuk egina, maileguan hartua edo autoritateak inposatua baizik. Ez da sanoena, ezta?\nPentsalari konprometitua izan zara euskal gatazkarekin, eta askotan salatu duzu norbanakoen kontzientzian etengabe sartu eta gaitzespen moral zein politikoak exijitzen dituela Estatuak. Egungo egoeran areagotu egin al da joera hori?\nBai, eta egunotantxe ikusten ari garenez, Estatuari ez zaizkio laguntzaileak falta. Damutu egin behar dela, barkazioa eskatu, etab. “Gure nortasun morala ez da geuk egina, maileguan hartua edo autoritateak inposatua baizik” Zein gara gu bestearen kontzientzia barruan sartu eta zer egin behar duen edo ez duen erabakitzeko? Inkisizio txiki asko dago gure kulturan. Bestearen etikaz arduratzen gara, geurearekin arduratzea ez dugu nonbait nahikoa.\nPentsamendu kritikoa lantzeko komunitate iraunkor baten beharra defendatu izan duzu, eta Lapiko Kritikoa kolektiboa sortu da gerora, behar horri erantzun asmoz. Nola ikusten duzu egungo euskal intelligentsia?\nZiklo berria hasi da, pentsamendu berria lantzeko ordua da orain. Egungo gazte eta ez hain gazteak gu egon ginen baino hobeto prestatuak datoz, eta lanerako gogoz.\nLehengo astean Unamunoren ‘Paz en la Guerra’ liburuaren irakurketa kritikoa plazaratu ondoren, ba al duzu proiekturik eskuartean?\nUdazken aldera liburu bat argitaratuko dut Elkarrekin, eta hain zuzen ere, Estatua eta kontzientziaren kontrolaz arituko naiz. Era berean, Ernest Renani buruzko lan bat ere badaukat eskuartean: ipuin baten bidez jorratuko dut nazioaren bi kontzeptu desberdin daudelako hipotesia, bata frantsesa, eta alemaniarra bestea. Lan hori Koloniako Unibertsitateko (Alemania) bibliotekan egiten dut, eta gustatuko litzaidake aurten amaitzea.\nJesus Mari Intxauspe Arregi on June 8th, 2012 at 1:21 pm:\nBaita Garan ere (Maider Iantzi,2012-06-07):\n«Euskal kulturan uste duguna baino gehiago dugula erakutsi nahi nuen»\nEusko Ikaskuntza-Euskadiko Kutxaren Humanitate, Kultura, Arte eta Gizarte Zientzia sariko epaimahaiak aho batez aukeratu du Zegamako idazle eta pentsalariaren lana aitortzea. Bere jakin-min unibertsala nabarmendu dute, kultur sustrai sendo batetik datorren jakin-mina. Udazkenean jasoko du saria -20.000 euro dakartzana-, Donostiako Miramar jauregian.\nJoxe Azurmendik hagitz ongi daki nola etorri zen euskal kulturara eta euskaraz idaztera, eta nola argitaratu ahal izan duen gero «merkatuko lege guztien aurka». Sariak orain gogora ekartzen diona euskara berrikasten lagundu diotenak dira, idazkera zuzendu eta oraindik zuzentzen diotenak, bereak bezalako saioak argitaratzea posible egiten duten Elkarreko langile guztiak, eta anitzez lagun gehiago. «Euskal kultura elkarri lagunduz egiten dugu, eta niri behintzat jende pila batek lagundu dit», adierazi digu.\n«Batzuetan deserosoa eman dezakeen arren, beti izan da argitzailea», erran du epaimahaiak zutaz. «Gogoetak egiten dituen pertsona da, konprometitua». Zer iruditzen zaizu?\nEgia esateko, nire gogoetak ez dira nire aurrekoen gogoeten jarraipena besterik. Intuizio intelektual handiak gure belaunaldian Txillardegik izan ditu. Eta berak eta beste batzuek urratu dituzte bide berriak, ez nik. Nik egundoko zortea izan dut, euskal kulturara etortzean Txillardegi, Aresti, Joseba Intxausti, Xarriton, maisu eta adiskide izatekoa. Haiek egindako bidean ibiltzeko zortea. Lehenengoetako azkena izateko zortea.\nZure jakin-min unibertsala ere aipatu du epaimahaiak, beti kultur sustrai sendoetatik ateratzen den jakin-mina. Hau al da zure motorra? Zer garrantzia dute sustraiek zure obran?\nSustraiak egin egiten dira, eta nik euskararen herrian sustraitzea erabaki nuen. Hori nire obra guztian esentziala da, sustraien bilatze eta sustraien indartze saio bat baino ez baita obra osoa. Herri batek, eta berdin pertsona batek, modu askotan finka ditzake bere sustraiak. Politikarekin, lanarekin, musikarekin. Ni jakin-minarekin saiatu naiz. Nire biografiagatik izan nintekeen italiarra edo alemana edo espainola, baina beti garbi eduki dut: euskalduna izan nahi dut eta beste ezer ez. Gaurko munduko euskaldun bat.\nBi lan kaleratu dituzu berriki: «Filosofia eta poesia» (Jakin) eta «Bakea gudan. Unamuno, historia eta karlismoa» (Txalaparta). Lehendabizikoan, zure testuez gain, Juan Kruz Igerabide, Juan Ramon Makuso, Jose Inazio Lasa, Javier Aguirre, Felipe Juaristi eta Maider Etxanizenak bildu dituzu. Bigarrena Unamunoren filosofia da zure begietatik begiratua.\nAipatu dituzun bi liburuak adibide onak dira, euskal kulturan nola egiten dugun lana elkarlanean. Hori da behintzat nire ideia. Filosofia eta poesiarena esperientzia oso polita izan zen Euskal Herriko Unibertsitatean, Donostian. Unamunorena ere Deustuko Unibertsitatean antolatutako hitzaldi ziklo baterako idatzi nuen. Askotan pertsonaia bakanak miresten ditugu, eta ez dago gaizki. Baina nire ustean, kulturan eta zientzian, XIX. mendea indibidualitate handien aroa da, mundu guztian. Gaur ekipoen eta ekipo lanaren aroa da, eta euskal kulturan are gehiago.\nZein lanekin ari zara orain?\nBadago mito bat, nazioaren bi kontzeptu daudela dioena: bata frantsesa eta bestea alemana, edo Renanena eta Herderrena. Bata arrazionala eta zibikoa omen da; bestea, erromantiko irrazionala eta arrazista. Euskal abertzaletasuna bigarrena da, noski. Hala esaten da. Beste dogma txar bat. Renan aztertzen ari naiz eta mito hori apurtzea espero dut.\nJoseba Sarrionandiak zure azkeneko liburuaren hitzaurrean aipatzen duenez, egileak aztertzerakoan, egile horiek eginen luketena baino hobeki azaldu dituzu. Egileak eta haien ideiak errespetuz tratatu dituzula dio, gaininterpretaziorik gabe. Zer garrantzi du horrek zuretzat?\nHitzaurrea oso polita dela esatea, Sarrionandiarena izanda, ez da asko esatea, baina halaxe da. Sarrionandiak dioen bezala, nire lan askotan aurreko autoreak aztertu ditut: Salbatore Mitxelena, Mirande, Arizmendiarrieta, Rikardo Arregi, Salaberry, eta abar. Ni irakurzalea naiz eta alde horretatik abantaila handia daukat aurreko autoreak interpretatzerakoan. Autoreak berak ez bezala, nik obra osoa daukat aurrean. Autoreak inoiz ez dauka bere pentsamendu guztia presente, nik bai harena. Nik ere neure pentsamendu guztia batera presente inoiz ez daukat. Bigarren abantaila handia, Sarrionandiak ongi dioen bezala, denboraren abantaila da. Haiek geroari begira idatzi dute, nik haiei buruz post festum. Gauza bat esan gura nuke. Nire obrako parte handi bat aurreko euskal autoreen azterketa da. Autore horien obra askotan sakabanatua dago aldizkarietan, jendeak ez du bere osoan ezagutzen. Beti deitoratzen dugu gure artean transmisioak ez duela funtzionatzen. Nik ezagutzera eman nahi nituen. Euskal kulturan uste dugun baino gehiago daukagula erakutsi nahi nuen.\nZerbait gehiago azaldu nahi duzu?\nBeharbada bai. Begira, sariak pertsona bati eta besteari ematen zaizkie, baina lana, nik esate baterako, Jakinen eta Jakin taldearen laguntzarekin egin ahal izan dut. Begiratzen baduzu nire obra eta Jakinen obra, ni pozten nauena Jakinen obra da; eta harrotzen-edo nauena, Jakinen obraren barruan nire obra ikustea. Eusko Ikaskuntzari saria eskertzen diot, eta Jakini nire bizitza literarioa.\nFrantziskotar izana, irakaslea, poeta… Ibilbide luzea egiten ari da Azurmendi\nJoxe Azurmendi Zegaman sortu zen 1941ean. Arantzazuko frantziskotarren ikastetxean ikasi eta ordena horretan sartu zen. Filosofia eta Teologia ikasketak egin zituen. «Jakin» aldizkariaren inguruko mugimendu kulturalaren bultzatzaile izan zen. Ordena utzi eta gero, irakasle lanean hasi zen EHUn. Pentsalari eta saiakeragile gisa nabarmendu bada ere, poesia ere egin du. Renan aztertzen ari da orain.


Dionay - Wikipedia, entziklopedia askea.\nChristian GARNIER (2014-2020)\n45° 12′ 11″ N, 5° 13′ 11″ E / 45.203055555556°N,5.2197222222222°E / 45.203055555556; 5.2197222222222Koordenatuak: 45° 12′ 11″ N, 5° 13′ 11″ E / 45.203055555556°N,5.2197222222222°E / 45.203055555556; 5.2197222222222\nMontrigaud, Saint-Bonnet-de-Valclérieux, Bessins, Roybon, Saint-Antoine-l'Abbaye eta Saint-Appolinard\nDionay Frantziako udalerri bat da, Isère departamenduan dagoena, Auvernia-Rhône-Alpeak eskualdean. 2013an 129 biztanle zituen.\n2007an Dionay udalerrian erroldatutako biztanleak 129 ziren. Familiak 62 ziren, horien artean 25 pertsona bakarrekoak ziren (17 bakarrik bizi ziren gizonak eta 8 bakarrik bizi ziren emakumeak), 17 seme-alabarik gabeko familiak ziren, 12 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 76 etxebizitza zeuden, 59 familiaren etxebizitza nagusia ziren, 11 bigarren erresidentzia ziren eta 6 hutsik zeuden. 68 etxeak ziren eta 7 apartamentuak ziren. 59 etxebizitza nagusietatik 47 bere jabearen bizilekua ziren, 9 alokairuan okupaturik zeuden eta 3 doan lagata zeuden; 4 etxek gela bat zuten, 3 etxek bi zituzten, 10 etxek hiru zituzten, 12 etxek lau zituzten eta 29 etxek bost zituzten. 43 etxek euren parking plaza propioa zuten azpian. 25 etxetan ibilgailu bat zegoen eta 26 etxetan bat baino gehiago zituzten.\nDionay udalerriko biztanleria-piramidea 2009an .\n2007an lan egiteko adina zuten pertsonak 73 ziren, horien artean 54 aktiboak ziren eta 19 inaktiboak ziren. 54 pertsona aktiboetatik 51 lanean zeuden (26 gizon eta 25 emakume) eta 3 langabezian zeuden (1 gizon eta 2 emakume). 19 pertsona inaktiboetatik 10 erretiraturik zeuden, 4 ikasten zeuden eta 5 "bestelako inaktibo" gisa sailkaturik zeuden.\n2009an Dionay udalerrian 53 unitate fiskal zeuden, 123 pertsonek osaturik. Pertsona bakoitzeko diru-sarrera fiskalaren mediana urteko 15.954 euro zen.\n2007an zeuden 8 komertzioetatik, 1 janari enpresa zen, 2 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2000. urtean Dionay udalerrian 15 nekazaritza-ustiategi zeuden, 220 hektarea erabiltzen.\nBNF: 15257967p (data)\nOrriaren azken aldaketa: 5 urtarrila 2020, 09:48.


Ibili, modu asko\nZerbait arkaiko errepikatzen da haur batek lehen urratsak ematen dituen aldiko. Izan ere, orekari erronka egiten dion keinu horrek ehun milaka urte ditu, baina lehen aldia balitz bezala azaleratzen da gizaki ttiki horietako bakoitzarengan.\nNorbanako bakoitzean ibiltzeko modu bat eta berezia bereizi baitezakegu ere, berezko duen tempo jakin bat, hala ere, keinu horrek elkartu egiten gaitu. Eta politiko bihurtzen da elkar hartuta ibiltzen garenean: urratsek jendetza egiten dute, eta ibilia laguntzen duen hitza hots bakarrean entzuten da. Ibiltzeak, gainera, lurrera lotzen gaitu. Oinek lurraren babesa bilatzen dute, hartara mugimenduan den gorputza hirian zehar, basoan barna edo mendian gora bultzatzeko.\nIndustria-iraultzak errotik aldarazi zituen ohiturak, errotik hiritar bihurtu zen gizarte batean. Atseden egunetan, fabriketako langileek izadira jotzen zuten berriro, hirietatik irteteko grinak bultzatuta. Mendizaletasuna jaio zen, mendi-kluben eztanda gertatu zen, eta bideak ireki ziren ibiltarientzat. Eta, aldi berean, hiri handietan nora gabean ibiltzeko modu berriak sortu ziren. Garaiko literaturan flâneur delakoaren figura jaio zen, alegia, kalerik kale hara-hona, noraezean, ibiltzen zen gizonezkoarena, zeina unean-unean sentitzen zuenari men eginez, han-hemenka geratzen baitzen, arreta deituko zion xehetasun ñimiñoena aztertzen. Alabaina, hiri-bizimoduari zeharo emanda bizi zen behatzaile hark muzin egiten zion gaur egun ere indarrean den kontsumo-gizarte berriari, hartara nolabaiteko desobedientzia-egintza burutuz.\nArteak ere jaso izan du ibiltariaren irudia. Alabaina, arte-lan batek goitik behera aldatu zuen Historia: 1967ko ekainean, Richard Long izeneko artista britainiar gaztea jaitsi egin zen Londresetik abiatu eta Ingalaterrako hego-ekialderantz zihoan trenetik, eta larre batean A line made by walking burutu zuen. Argazki bat gordetzen da soilik egintza hartaz, zeinean ikusten ahal den belar gainean artistak urratsez urrats osatu zuen lerro zuzena. Richard Longek arte bihurtu zuen ibilera.\nMende erdi bat geroago, MAPAMUNDITARRAK 2017k zazpi artisten lana bilduko du, ibiltzeari loturiko metaforez berriro galdezka, eredu neoliberalaren krisi sozialak eta haustura ekologikoak nabarmendutako testuinguru batean. Artista horiek ibiltzea hautatu dute mundua behatzeko metodo gisa eta sormen gisa, baina, horrez gain, keinua haren dimentsio guztietan errepresentatu nahi dute. Harago joanda ere, ikusleen ibilera bihurtuko dute arte-lanaren abiapuntu. Erakusketekin batera, MAPAMUNDITARRAK 2017k egile-zinema ziklo bat ere eskaintzen du, non ibiltzeak gaurko gizartearen alderik tragikoenak bereganatuko dituen. Azkenik, paseo batzuk ere izanen dira, formatu desberdinetan, zeinen bidez parte-hartzaileei gonbit eginen zaien esperimentatzera keinu eguneroko eta hutsal horrek –ibiltzeak– duen dimentsio sorkuntzazko eta subertsiboa.


Maskararen fabrikatzaileak | China Mask Factory eta Hornitzaileak\nProduktu honek hiru geruzako iragazkia erabiltzen du, bakteria partikulak modu isolatuan arnasa eduki gabe eta lainoa, polena eta hautsa eragozteko. Titulazio osoa, produktuak bermatuta daude, hiru geruzako iragazkia zapi urtuarekin + ehundurarik gabeko oihalezko babes maila altua da, lana eta eskola kalera ateratzen dira, beti zaindua, udako estilo berezia, arina eta transpiragarria, aurpegia egokitzen da, ez du askatzen, erresistentzia txikia du. , ez du arnasa eusten, elastiko handiko belarri tirante lauak, eroso janzteko eta ez ditu belarriak estutu.\nN95 maskara NIOSHek ziurtatutako partikulen aurkako bederatzi maskaretako bat da. "N" esan nahi du olioarekiko erresistenteak ez direla. "95" -ek esan nahi du probako partikula berezi kopuru jakin baten eraginpean dagoenean, maskararen barneko partikulen kontzentrazioa maskaratik kanpoko partikula-kontzentrazioa baino% 95 baino txikiagoa dela. % 95eko balioa ez da batez bestekoa, gutxienekoa baizik. N95 ez da produktuaren izen zehatza. N95 estandarra betetzen duen eta NIOSH berrikuspena gainditzen duen bitartean, "N95 maskara" dei daiteke. N95 babes-mailak esan nahi du NIOSH arauan zehaztutako saiakuntza-baldintzetan maskarako iragazkiaren materialak partikula ez koipetsuetarako (hala nola hautsa, laino azidoa, pintura-lainoa, mikroorganismoak eta abar) iragazteko eraginkortasuna% 95era iristen dela.\nMedikuntzako babes-maskarak egokiak dira mediku-langileak eta haiei lotutako langileak aireko arnas-gaixotasun infekziosoen aurka babesteko. Medikuntzako babes ekipoak iragazteko auto-priming itxi moduko bat da, batez ere egokia diagnostiko eta tratamendu ekintzetan airean egoteko edo, arin infekzioak dituzten gaixoek hurbileko tanta batzuetatik hedatuta, maila honetan. maskara horrek aireko partikulak iragazi eta kutsatzaileak blokea ditzake, hala nola tantak, odola, gorputzeko fluidoak eta jariapenak. Koipetsuak ez diren partikulen iragazte-eraginkortasuna% 95etik gorakoa izan daiteke N95 mailara iristen dena, airean gaixotasunen aurrean gehien erabiltzen den babeserako ekipamendu nagusia. Janzkailuaren aurpegiarekin ondo moldatzen da eta behin erabiltzeko produktua da. Mediku babeseko maskarak patogeno gehienak saihestu ditzake, hala nola bakterioak eta birusak. OMEk gomendatzen die mediku langileei partikulen aurkako babes-maskarak erabiltzea ospitaleko airean birusa kutsatzea ekiditeko.\nErabili eta botatzeko maskara medikoak aho barrunbetik eta sudur barrunbetik sprayak blokeatzeko erabiltzen dira, eta botatzeko higiene zaintzarako erabil daitezke ohiko ingurune medikoetan. Osasungarritasuneko jarduera orokorretarako egokia da, hala nola garbiketa sanitarioa, likidoak prestatzea, ohearen maindireak garbitzea, etab. Edo polena bezalako mikroorganismo patogenoak ez diren partikulen trabak edo babesa.


Albiste faltsuak? - Suitzako mundu osoko Jainkoaren eliza\nmedia > Journal Focus Jesus > Journal Focus Jesus 2020-01 > Albiste faltsuak?\nBadirudi albiste faltsuak irakurtzen ditugula egun guztietan begiratzen dugula. Internetekin hazi den belaunaldi gazteentzat, "albiste faltsuak" jada ez da sorpresa, baina ni bezalako baby boomentzako bai! Kazetaritza ogibide gisa hamarkada luzez agindu zitzaion egiarekin hazi nintzen. Mezu faltsuak ez ezik, sinesgarriak izan daitezen nahita prestatuta daudela pentsatzeak harritzen nau.\nAlbiste faltsuen aurkakoa ere badago - benetako albiste onak. Jakina, berehala bururatu zitzaidan gehien axola zaion berri on bakarra: berri ona, Jesukristoren ebanjelioa. "Baina Joan askatu ondoren, Jesus Galileara etorri eta Jainkoaren ebanjelioa predikatu zuen" (Markos 1,14).\nKristoren jarraitzaile garen heinean, ebanjelioa hainbestetan entzuten dugu, non batzuetan bere ondorioak ahazten ditugula dirudi. Berri on hau Mateoren Ebanjelioan honela azaltzen da: «Ilunpetan eserita zegoen jendeak argi handia ikusi zuen; eta lurrean eserita zeudenentzat argia piztu da eta heriotzaren itzala» (Mateo 4,16).\nPentsa une batez. Kristoren bizitzaren, heriotzaren eta piztueraren berri ona oraindik entzun ez dutenak heriotzaren lurraldean edo heriotzaren itzalean bizi dira. Ez da okerrago! Baina Jesusen berri ona da heriotza-zigor hau altxatu dela - bizitza berria dago Jainkoarekin harreman zaharberrituan Jesusen bidez bere Hitzaren eta Espirituaren bidez. Ez bakarrik egun gehigarri baterako, aste bat edo baita urte gehigarri baterako ere. Betirako! Jesusek berak esan zuenez: «Ni naiz piztuera eta bizia. Nigan sinesten duena biziko da laster hiltzen den; eta nigan bizi eta sinesten duena ez da inoiz hilko. Uste duzu?" (Johannes 11,25-26.).\nHorregatik, ebanjelioa albiste ona da: literalki bizitza esan nahi du! "Berri faltsuak" kezkatzeko zerbait den mundu batean, Jainkoaren erreinuko ebanjelioa itxaropena eta konfiantza ematen dizuten albiste onak dira, eta konfiantza handia izan dezakezu.


Azken egunean ez da heriotzarik izan Gipuzkoako egoitzetan - Artikulua - Gipuzkoa ETORKIZUNA ORAIN\nAzken egunean ez da heriotzarik izan Gipuzkoako egoitzetan\nDesgaitasuna duten pertsonen egoitzak “Covid-19tik libre” geratu dira, positibo eman zuen azken pertsona sendatu ondoren.\nGipuzkoako adineko pertsonen egoitzetako egoeraren eguneroko balantzean, Eider Mendoza foru bozeramaileak jakinarazi du, azken egunean ez dela adineko pertsonarik zendu egoitzetan, eta gainera, 21 lagun gehiagok gainditu dutela gaixotasuna eta hiruk positibo eman dutela. Beraz, 65 zentro eta 5.425 plaza dituen Gipuzkoako egoitza sarean, orain arte 225 lagunek jaso dute mediku alta, hau da, guztira birusarekin kutsatuta egon diren pertsonen %41ak; beste alde batetik, 160 heriotza eman dira eta 163k diagnostiko positiboarekin jarraitzen dute.\nAzken orduetan mediku alta jaso duten lagunak Eibarko Egogainen (6), Zumarragako Argixaon (8) eta Ordiziko San Jose egoitzan (7) bizi dira. 15 jarraitzen dute izaten kasu positiboak dituzten adineko egoitzak Gipuzkoan, 27 pertsona daude Donostiako Gurutze Gorriaren zentro soziosanitarioan ingresatuta eta 24 pertsona ospitaleratuta.\nDesgaitasuna duten pertsonen egoitzei dagokienez, Mendozak adierazi du egoitza hauek “Covid-19tik libre” geratu direla, diagnostiko positiboarekin zegoen azken pertsona sendatu ondoren, Donostiako Iza zentroko erabiltzailea, hain zuzen ere. Guztira, lau izan dira kasu positiboren bat izan duten egoitzak eta kutsatutako 17 pertsonek jada mediku alta jaso dute.\nBestalde, suhiltzaileen, DYAko boluntarioen eta ekipo espezializatuen eskutik egiten ari diren desinfekzioen inguruan, azken orduetan berriro desinfektatu dira Zumaiako San Juan eta Otezuri, Beasaingo Arangoiti, Zumarragako Argixao eta Arrasateko San Juan de Dios Ospitalea. Desinfekzio lanak lau egunetik behin egiten dira kasu positiboren bat duten egoitzetan eta astero gainontzekoetan.


Galiziak 131 sute, 94 aktibo eta 37 kontrolatu erregistratu ditu | Consumer\nGaliziak 131 sute, 94 aktibo eta 37 kontrolatu erregistratu ditu\nPontevedra eta A Coruña probintziak dira oraindik kaltetuenak\nOrdu hauetan Galiziak 131 sute erregistratu ditu Galiziako lau probintzietan, 94 aktibo eta 37 kontrolatuta, Ingurumen Kontseilaritzako iturriek jakinarazi zutenez. Pontevedra eta A Coruña probintziek izaten jarraitzen dute kaltetuenak: 48 su aktibo eta 9 kontrolatuta lehenengoan eta 32 aktibo eta 10 kontrolatuta bigarrenean.\nOurensen dagoeneko 10 dira su aktiboak eta 10 kontrolatuak; Lugon, berriz, lau aktibo eta 8 kontrolatuak. Ordu horretan, Oian daude fokurik indartsuenak. Duela hiru egun hasitako sute batek Pontevedrako Udala suntsitzen jarraitzen du, ostegunean Castro de Beiron, Ourensen, hasi zen beste batean bezala. Izan ere, kontrol-bidean egon arren, 1. mailako alertatzat jotzen da.\nEgoera korapilatsua da Toenen eta O Carballiñon, biak Ourensen. Azken gune horretan, aireko bost komunikabide ari dira lanean. Gainera, Camariñasko (Coruña) eta Cuntiseko (Pontevedra) suteak itzaltzen jarraitzen dute.\naktiboak incendios-eu kontrolatuak pontevedra-eu probintziak


UHT esne erdigaingabetuak: zortzi lagin aztertuta: Osasungarriak, ongi eginak eta iruzur arrastorik gabe [3tik 1. orria] | Aldizkaria | EROSKI CONSUMER\nUHT esne erdigaingabetuak: zortzi lagin aztertuta\nBanantzea eta dibortziatzea: ondorio ekonomikoak\nOrdaintzeko sistema seguruak\nUHT esne erdigaingabetuak: zortzi lagin aztertuta: Osasungarriak, ongi eginak eta iruzur arrastorik gabe\nUHT esne erdigaingabetuko zortzi lagin aztertu dira, horietatik bi A eta D bitaminekin osatuak. Guztiak litro bateko tetra briketan merkaturatzen dira. Merkeenak Ram eta Gurelesa dira, 0,63 eta 0,65 euro balio baitute, hurrenez hurren, eta garestienak Celta eta Puleva, 0,75na euro litroko.\nOndorio nagusiak dira zortziek osaera antzekoa dutela, ongi etiketatuta merkaturatzen direla, gabezia higieniko-sanitariorik ez dutela eta ez dutela genetikoki aldatutako osagairik. Kalitateari dagokionez iruzurrik ez dagoela ere egiaztatu da, fabrikatzaileek produktua lantzeko kostuak merkatzearren horrelakorik egin ez dutela, alegia.\nEgindako dastaketan Kaiku eta Ram nabarmendu ziren, eta Celtak eta Pulevak lortu zituzten kalifikaziorik txarrenak. Kalitate-prezio erlaziorik onena Ram da. Beste aukera interesgarria Kaiku da.\nEsnez funtsezkoa da gure osasunerako, eta bizitzako etapa guztietan da garrantzitsua, batez ere kaltzio ekarpena handia delako (125 mg/100 ml), antzekoa hiru esne motetan: osoa, erdigaingabetua eta gaingabetua. Erdigaingabetuak %1,5 eta %1,8 arteko koipea du. Ehun mililitrok soilik 45 kaloria ematen dute (baso erdi bat).\nNola egiten da UHT esne erdigaingabetua?\nEsne osotik ateratzen da, esnegaina erabat kenduta eta ondoren esne koipea gehituta. Hurrengo pauso hauei jarraitzen zaie:\nEsne gordina lortu, hoztu eta zentralera garraiatu\nBehia jetzi, esne gordina lortzeko.\nOntzietan hoztu, eta 4 ºC-etan kontserbatu.\nEsne zentralera garraiatu, kamioi hozkailuetan.\nIragazi eta gasgabetu, substantziak edo partikulak eta usain txarra eman dezaketen gasak kentzeko.\nNormalizazioa (aurreberotzea eta zentrifugatzea):\nkoipe kantitatea doitu. Esnegaina bereizteko (esne koipea), esnea 40ºC-tan berotzen da. Ondoren, esnegaina zentrifugazioaren bitartez bereizten da eta, ondoren, esnegaina gehituta, esne erdigaingabetua lortzen da.\nKoipearen zati bat kentzean bitamina liposolubleak galtzen dira (A,D eta E). Fabrikatzaile batzuek, galera horiek konpentsatzearren, bitaminak gehitzen dizkiete esne gaingabetu eta erdigaingabetu horiei. Bitaminak eta beste elikagai batzuk gehitzen zaizkien esneak, esaterako kaltzioa, esne berezitzat hartzen dira: "aberastuak", eta hori etiketan azaldu behar da. Ez da beharrezkoa esne erdigaingabetu edo gaingabetu aberastua kontsumitzea, dieta orekatu batekin bitamina liposoluble horien beharra behar bezala asetzen baita.\nTratamendu termikoa. UHTk esan nahi du esne gordinaren fluxu etengabea berotzen dela, tenperatura altuan (gutxienez, 135º C), gutxienez segundo batez, deskonposizioko hondar mikroorganismo eta beren espora guztiak suntsitzeko. Horrek, giro tenperaturan, produktuaren bizitza hiru hilabetera arte ere luzatzen du.\nHomogeneoizatu. Koipe globuluak hausten ditu eta, ondorioz, koipea esnetan uniformeago eta finago banatzen da. Horrenbestez, gainaldean esnegaina agertzea galarazten da, eta digerigarriago bilakatzen da.\nOntziratu, ontzi opako batean, eraldaketa kimikoak, fisikoak eta organoleptikoak ahalik eta gutxien gerta daitezen.\nOntziak saltoki desberdinetan banatu.\nArazo sanitariorik gabe\nCONSUMER-ek analisi mikrobiologikoak egin zizkien esne lagin horiei, duten egoera higieniko-sanitarioa ebaluatzeko. UHT esneari tratamendu termiko zorrotzak egiten zaizkio (gutxienez 135 ºC, gutxienez segundo batez), deskonposizioko hondar mikroorganismoak eta horien esporak suntsitzeko. Tratamendu termikoa eragingarria izan dela eta ontzi hermetiko batean ontziraketa aseptikoa egin dela egiaztatzeko helburuarekin, arauak germen eduki jakin bat eskatzen die UHT esneei: 30 ºC-tan, 10 uks/0,1ml baino gutxiago (unitate kolonia sortzaile 0,1 mililitroko). Zortzi laginek emaitza onak lortu zituzten, eta kontsumorako egokiak dira.\nAntzeko osaera nutrizionala\nEsnea produktu natural estandarizatu eta homogeneoa da. Hori dela eta, ez da harritzekoa zortzi laginei osaera nutrizionalaz egindako analisiak antzeko emaitza eman izana. Esne oso baten eta erdigaingabetu edo gaingabetu baten arteko aldea koipe edukia da. Esne osoaren koipe edukia %3,5 baino gehiago da, gaingabetuaren ehuneko %0,5 baino gutxiago da, eta gaingabetuak %1,5 eta %1,8 artean egon behar du. Analisi honetan, koipe edukiaren aldea Président-en %1,5etik Puleva-ren %1,58ra doa, eta guztiak daude arauak zehazten duen gutxieneko mugatik gertu (%1,5 -%1,8). Esne erdigaingabetuaren koipeak azido aseak ditu (1 eta 1,1 g/100 ml) eta kolesterola (6,5 eta 9 mg/100 ml), baina koipe asegabeak ere baditu (0,5 g/100 ml), horien artean linoleikoa, hau da, gorputzak berez sortu ezin duen eta hartzen dituen elikagaietatik eskuratu behar duen azido koipetsua.\nEsne erdigaingabetuek batez beste duten proteina edukia %3 ingurukoa da, eta proportzioetan aldeak oso txikiak ziren. Esne erdigaingabetuak gutxienez %2,72 izan behar du makronutriente horretatik, eta aztertu diren esne guztiek betetzen dute balio hori. Proteinek hainbat aminoazidoren gabezia dute, baina gabezia hori oso ongi moldatzen da zerealek dituztenekin eta, ondorioz, balio biologiko handiko proteinak sortzen dira. Esnearen azukreari dagokionez, laktosari dagokionez, alegia, batez beste %4,5 aurkitu zen: gutxien zuena Gurelesa izan zen, %4,5, eta gehien, berriz, Puleva, %4,9rekin.\nBestalde, esne erdigaingabetua ez da oso elikagai energetikoa: 100 mililitroko 465 kaloria inguru ematen ditu. Eta bitaminen arloan, B taldekoak (bereziki B2 edo riboflabina) eta A, D eta E liposolubleak dauzka.\nMineralei dagokienez, esne osoak bezain beste kaltzio ematen du, 125 mg/100 ml, baita fosforoa, magnesioa, potasioa, sodioa eta zinka. Bitamina eta kaltzio kopurua esnea elikagai horiekin aberastuta egotearen araberakoa da.\nEstraktu lehorra ura kendu eta gero produktuan geratzen dena da, eta parametro honetan ere ez da desberdintasun aipagarririk aurkitu.\nGihar estraktu lehorra, hau da, ura eta koipea kentzen denean geratzen dena, legez araututako parametroa da: urteko sasoiaren arabera edukia aldatzen den arren, ez da %8,25 baino txikiagoa izan behar. Lagin guztien balioek muga hori gainditu dute, eta aldea oso txikia da: Celtak eta Gurelesak %8,48 daukate, eta Kaikuk %8,77.\nKalitatean ez dago iruzurrik\nZenbaitetan espekulatu egin izan da esnearen sektorean iruzurra egiten ote den, esne gutxiago erabiltzen delako eta baimenduta ez dauden beste substantzia merkeago batzuk erabiltzen direlako, zeinek likidoaren bolumena hazten duten eta produktuaren kostua merkatzen. Egin daitezkeen iruzurrak dira ura gehitzea, iragazkiak (proteinarik gabeko esnea, hots, urez, lakotasaz eta mineralez egindako konposatu bat), gaztagintzako gazurak eta esne hautsa. Iragazkirik gehitu ote zaion atzemateko laktosa/proteina indizea kalkulatzen da, eta horrek 1,4 eta 1,6 egon behar du. 1,6 baino balio handiagoa aurkituz gero, iragazkia gehitu zaiola esan nahiko luke. Zortzi laginetan aurkitutako balioak baimendutako mailan aurkitzen dira. Beste emaitza batzuekin batera iruzurra atzemateko balio duen beste parametro bat esnearen izozte puntua da, -0,52 ºC ingurukoa. Proba horrek esneari ura gehitu zaion ikusteko balio du (iruzur mota hau jada ez da erabiltzen, oso azkar atzematen delako, baita gazura edo iragazkiak gehitu zaizkion, esne hautsa bota zaion edota tratamendu termikoan gehiegikeriarik egin den ikusteko ere. Izozte puntua txikiagoa baldin bada polifosfatoak edo esne hautsa bota zaiola pentsa daiteke, edo gehiegizko tratamendu termikoa jasan duela. Aztertutako zortzi esneek behi esnearen izozte puntuaren antzekoa aurkeztu zuten.\nGaztagintzako gazura gehitu zaion egiaztatzeko proteina baten presentzia aztertzen da, glikomakropeptidoarena, eta hori produktuaren kalitatearen adierazletzat jotzen da, bere presentziak proteolisiak daudela esan baitezake (proteinak hautsita), eta hori tratamendu termikoa egin aurretik agertzen diren germen psikotrofoekin erlazionatuta dago. Aztertutako lagin guztietatik bakar batean ere ez zen horrelako proteinarik aurkitu, hau da, ez zitzaien gaztagintzako gazurik gehitu.\nGehiegizko tratamendu termikoa egin ote den atzemateko laktulosa eta furosina mailak neurtzen dira; horiek beroaren ondorioz laktosa eraldatzen denean sortzen dira. Laktulosa botilako esne esterilizatuak eta UHTkoak bereizteko proposatu den parametroa da. UHT esneetan, laktulosa mailak 600 mg/l-tik behera egon behar du. Lagin bakar batek ere ez zuen balio hori gainditu, Celta mugatik gertu badago ere. Baliorik txikienak Kaiku-k eta Président-ek eman zituzten, 306 mg/l eta 323 mg/l, hurrenez hurren. Furosinari dagokionez, 200 mg/100 g proteina baino gehiago eduki behar dute, eta zortzietatik bat ere ez zen balio horretara hurbildu. Horrenbestez, esan behar da lagin bakar bati ere ez zitzaiola gehiegizko tratamendu termikorik egin.\nEsne hautsik bota zaion jakin ahal izateko "laktulosa/furosina" indizea erabiltzen da. Muga minimoa 2,5ean dago, eta hori balio txikiagorik daukanari esne hautsa bota zaiola ondorioztatzen da. Zortzi laginek gainditu zuten muga. Azkenik, esnetan antibiotikorik ote zegoen ikertu zen (b-lactam); zortzi laginak substantzia horretatik garbi zeuden.\nEguneroko esnea hartzeko gomendioak\nElikadura eta osasuna hobetzearren lan egiten duten nazioarteko hainbat erakundek egunero litro erdi bat esne hartzea gomendatzen dute, horrek egunero gomendatutako kaltzioaren %75 ematen duelako. Hala ere, kantitate horiek desberdinak dira bizitzako etapa bakoitzean:\n3urte baino gehiagoko haurrak: 2-3 baso esne egunero\nNerabeak: 3 baso esne egunero\nHelduak: 2 baso esne egunero\nHaurdunaldian eta edoskitze garaian: 3-4 baso esne egunero\nEdadetuak: 2-3 baso esne egunero\nGomendatzen diren gutxieneko kontsumo horiek txikiagoak izango dira beste esneki edo deribatuak kontsumitzen badira, hala nola jogurtak, gatzatuak, flanak, natillak...\nHurrengo orrira joan: Laburbiluz eta konparaketako taula >>\nPDF: Egin klik hemen honako ekintza hau burutzeko: Informazio hau PDF bertsioan jaitsi (376 Kb)\n[1. orria] Osasungarriak, ongi eginak eta iruzur arrastorik gabe\n[2. orria] Laburbiluz eta konparaketako taula


Pribatutasun politikak | Deusto\nHonako pribatutasun-politika honek Deustuko Unibertsitateak eskaintzen dituen zerbitzuetan interesa dutenek eta erabiltzaileek ematen dituzten datu pertsonalen tratamendua arautzen du, Europako Parlamentuaren eta Kontseiluaren 2016ko apirilaren 27ko 2016/679 Datuak Babesteko Erregelamendu Orokorrak xedatutakoarekin bat.\nPribatutasun-politika honen helburua da ezagutaraztea zelan bildu, tratatu eta babesten dituen Deustuko Unibertsitateak datu pertsonalak. Klausulak pertsona hauei daude zuzenduta:\nDeustuko Unibertsitateko edozein produktu eta zerbitzuren inguruko informazioa eskatzen dutenei.\nDeustuko Unibertsitatearen web orriaren edo papereko era askotako inprimakien bidez jaso diren datuen titularrei.\nDeustuko Unibertsitatearekin kontratuak sinatu dituztenei.\nHorrekin batera, Deustuko Unibertsitateak iraganean hainbat bidetatik jaso eta honako Politikara jotzeko dioen datu pertsonalen tratamendua ere arautzen du, beti ere datuak ematean espresuki onartutakoarekin kontraesanean ez badago (orduko baldintzak errespetatu egingo dira, nolanahi ere).\nIdentitatea: Deustuko Unibertsitatea\nPosta helbidea: Unibertsitate etorbidea, 24 - 48007 Bilbao.\nDatu pertsonalen tratamenduaren xedeak\nZerbitzu akademikoak eta estraakademikoak emateko eta gure jarduera eta zerbitzuen berri emateko komunikazioak bitarteko fisiko eta elektronikoetatik bidaltzeko biltzen dituen datu pertsonalak tratatzen ditu Deustuko Unibertsitateak, baita erabiltzaile eta interesdunen hobespenei lotutako profilak egiteko ere. Horrek ez dakar pertsonengan eraginik sortzen duen erabaki automatizaturik hartzerik.\nEskaintzen diren zerbitzuetako bakoitzari dagokionez, zerbitzua emateko eskatzen zaizkion datu pertsonalen tratamenduari buruzko berariazko informazio politika aurkituko du erabiltzaileak pribatutasuneko atarian.\nBildutako datu pertsonalak interesdunek eurek emandakoak edo Unibertsitateko informazio sistemetatik zuzenean datozenak dira.\nDeustuko Unibertsitateak iturri hauek erabiltzen ditu datuak biltzeko:\nUnibertsitateak informazioa jasotzeko eskura jartzen dituen webeko inprimakietako edo paperezko euskarrietako informazioa\nErabiltzaileari Unibertsitateko zerbitzuetako atarietan alta emateko kudeaketatik heltzen den informazioa\nUnibertsitatearekin sinatutako kontratuetako informazioa\nOro har, tratatzen ditugun datu pertsonalen kategoriak hauek dira:\nDeustuko Unibertsitateko jarduera eta zerbitzuetako erabiltzaile eta interesdunek bermatzen eta erantzuten dute, nolanahi ere, emandako datu pertsonalen zuzentasunaz, indarraldiaz eta benetakotasunaz, eta konpromisoa hartzen dute eguneratuta mantentzeko.\nErabiltzaile eta interesdunek ematen dituzten datu pertsonalak mantendu egingo ditu Unibertsitateak interesdunarekiko harremana edo lotura mantentzeko bildu ziren helbururako beharrezko diren bitartean, erabiltzaileak tratamendu batzuei kontra egiteko eta/edo ezabatzeko duen eskubidea (baimena kentzea barne, hala eskatzen duten tratamenduetan) kaltetu gabe.\nHalakorik gertatuz gero, zure datu pertsonalak blokeo egoerara pasatuko dira, eta egoera horretan helburu hauetarako baino ezin izango dira erabili datu horiek:\nDatuen tratamenduarekin lotuta izan daitezkeen erantzukizunetarako.\nAdministrazio publikoen, epaileen, epaitegien eta ministerio fiskalaren eskakizunak artatzeko.\nBlokleatzeko epea igarotakoan, zure datu pertsonalak behin betiko ezabatuko dira.\nUnibertsitatearekin egin ditzakezun kontratuetariko baten bidez eman badituzu datu pertsonalak, kontratu harremana amaitu zenetik hasi eta hamar (10) urtean mantenduko dira datuak blokeatuta edo, kasua hori izanez gero, datuak tratatzearen kontrako eskubidea edo datuak ezabatzeko eskubidea gauzatzen denetik hasita.\nDeustuko Unibertsitateko web orrian eskura dauden inprimakien bidez eman badituzu datuak, oro har, hiru (3) urtez gordeko dira kasu bakoitzean datu pertsonalak tratatzeko ezarri daitekeen berariazko epeari kalterik egin gabe.\nNolanahi ere, Deustuko Unibertsitateari galda dakizkiokeen legezko betebeharrak betetzeko legezko epeak bete arte gordeko dira.\nLegitimazioa. Datu pertsonalak tratatzeko zilegitasuna gaitzen duen titulua\nDatu pertsonalak tratatzeko legitimazioa Datuak Babesteko Erregelamendu Orokorreko 6. artikuluan (ohiko datuei buruzkoan) edo 9. artikuluan (datuen kategoria bereziei buruzkoan) ezarrita dagoen bezala egingo da. Datuen titularrari jakinaraziko zaizkio zerbitzu-prestazio bakoitzeko zilegitasun titulua edo tituluak. Hauek izan daitezke tituluak:\nInteresduna parte den kontratu bat edo erlazio juridiko bat exekutatzea.\nDeustuko Unibertsitatearen legezko interesa.\nInteresdunak espresuki emandako baimena.\nDatu pertsonalen tratamenduan, Deustuko Unibertsitateak ez du daturik lagako, legezko betebehar bat betetzeko edo interesdunak baimenduta ez bada. Halakoetan, interesdunari baimena eskatuko zaio eta jakinaraziko zaio hori ez egiteak zer ondorio dakarkion eta, zehazki, ezin izango zaiola dena delako zerbitzua eman.\nDeustuko Unibertsitateko zerbitzuak emateak eska dezake zerbitzu informatikoei edo Unibertsitatearen tratamenduaren arduradun gisa zerbitzuen beste hornitzaile batzuei komunikazioak bidali behar izatea. Hornitzaile horiek datuak tratatzeko konfidentzialtasun eta segurtasun baldintzak bete beharko dituzte, eta Europar Batasunetik kanpo kokatuta egon daitezke, Estatu Batuen eta Europar Batasunaren arteko “Privacy Shield” edo “Pribatutasun Ezkutu” izeneko akordioaren babespean. Akordio horren inguruko informazioa hemen ikus daiteke: https://www.privacyshield.gov\nKontsultatu pribatutasuneko webgune honen “Eskubideen babesa” atala zure eskubideak zeintzuk diren zehatz-mehatz ezagutzeko eta zelan erabili jakiteko.\nBerariazko pribatutasun politikak\nInformazioa eskatzen dutenentzako informazio politika datuak babesteari buruz\nSarrera eskaera egiten dutenentzako informazio politika datuak babesteari buruz\nIkasleen matrikulazioko informazio politika datuak babesteari buruz (horren barruan sartzen dira jarduera akademikoak, estraakademikoak eta ikasleak sor dezakeen informazio komertziala)\nLiburutegiari dagokion informazio politika datuak babesteari buruz\nBeka zerbitzuari dagokion informazio politika datuak babesteari buruz\nIkerketari dagokion informazio politika datuak babesteari buruz\nDeustoPsych-i dagokion informazio politika datuak babesteari buruz:\nDeusto Psych Esku hartze Psikologikoa\nDeusto Psych Prestakuntza\nDeusto Psych Ikerketa\nBiltzar, jardunaldi eta ekitaldiei dagokien informazio politika datuak babesteari buruz\nErabiltzaileen arretari eta inkestei dagokien informazio politika datuak babesteari buruz\nLangileak hautatzeari dagokion informazio politika datuak babesteari buruz\nPertsonen administrazioari dagokion informazio politika datuak babesteari buruz\nErakunde harremanei dagokien informazio politika datuak babesteari buruz


Hasiera » Flasha » Uharte-ikusgarriak » Zerrenda\nMundu honetako txoko ikusgarri askok uharte-forma dute. Ikusgarriak dira hainbat uhartetan barneratuta ikus daitezkeen paisaia, flora eta fauna. Baina, kasu honetan, goitik begiratu diegu, espaziotik. Eta ikuspuntu horretatik ere ikusgarriak izan daitezke uharteak.\nEgilea: NASA/GSFC/METI/ERSDAC/JAROS & U.S./Japan ASTER Science Team\nMaalhosmadulhu atoloiak, Maldivak\nIndiako Ozeanoan, 26 atoloitan banatutako 1.192 uharte dira Maldivak. Asiako herrialderik txikiena da, bai azaleraz, eta baita populazioz ere (300 km2 eta 396.000 biztanle). Eta munduko altuera txikieneko herrialdea ere bada: batez beste 1,4 metro ditu, eta punturik altuenean 2,3 m.\nErrusian, Japoniaren eta Kamtxatka penintsularen arteko Kuril uharteetan dago Onekotan. Duela 9.000 urte uhartearen hegoaldeko sumendiak eztanda egin zuenean sortutako galdara urez bete zen, eta galdara haren erdian bigarren kono bolkaniko bat sortu zen gero. Hortaz, uhartearen barruan beste uharte bat dago, eta han dago uharte osoko punturik altuena: 1.325 m.\nBahametako 29 uharteetako bat da Eleuthera; luzea eta mehea. 128 km luze da (argazkian hegoaldeko muturra bakarrik ikusten da), eta puntu batzuetan kilometro eta erdi inguruko zabalera baino ez du. Uhartearen mendebaldera, urpeko dunek paisaia ikusgarria osatzen dute. Koral-arrezifeetatik higatutako kaltzio karbonatoa itsaslasterren eraginez pilatuta sortu dira.\nEkialdeko Siberiako Itsasoan, De Long artxipelagoko uharte iparrekoena da Henrietta. Sei kilometro inguruko diametroa du, eta azaleraren % 40 glaziarrez estalita dago.\nTxileko Juan Fernandez artxipelagoan dago uharte txiki hau. 48 m2 baino ez dituen arren, 1.650 m-ko altuera du; laino-geruzan eragiteko nahikoa. Uhartea oztopo bat da haizeak mugitzen dituen lainoentzat, eta, uhartearen inguruan mugimendu hori mantsotzearen ondorioz, zurrunbiloak eratzen dira uhartearen bi aldeetan.


Juvincourt-et-Damary - Wikipedia, entziklopedia askea.\n49°26′47″N 3°53′32″E / 49.4464°N 3.8922°E / 49.4464; 3.892249°26′47″N 3°53′32″E / 49.4464°N 3.8922°E / 49.4464; 3.8922\nAmifontaine, Berrieux, Berry-au-Bac, Condé-sur-Suippe, Corbeny, Goudelancourt-lès-Berrieux, Guignicourt, La Ville-aux-Bois-lès-Pontavert eta Villeneuve-sur-Aisne (en)\n292 (%48.1) 307 (%50.6)\nJuvincourt-et-Damary Frantziako udalerri bat da Aisne departamenduan dagoena, Frantzia Garaia eskualdean. 2013an 572 biztanle zituen.\n2007an udalerrian erroldatutako biztanleak 454 ziren. Familiak 160 ziren, horien artean 20 pertsona bakarrekoak ziren (4 bakarrik bizi ziren gizonak eta 16 bakarrik bizi ziren emakumeak), 60 seme-alabarik gabeko familiak ziren, 76 seme-alabarik gabeko bikoteak ziren eta 4 seme-alabak dituzten guraso-bakarreko familiak ziren.\n2007an 185 etxebizitza zeuden, 163 familiaren etxebizitza nagusia ziren, 6 bigarren erresidentzia ziren eta 16 hutsik zeuden. 183 etxeak ziren eta 2 apartamentuak ziren. 163 etxebizitza nagusietatik 130 bere jabearen bizilekua ziren, 30 alokairuan okupaturik zeuden eta 3 doan lagata zeuden; 4 etxek bi gela zituzten, 15 etxek hiru zituzten, 30 etxek lau zituzten eta 114 etxek bost zituzten. 116 etxek euren parking plaza propioa zuten azpian. 58 etxetan ibilgailu bat zegoen eta 87 etxetan bat baino gehiago zituzten.\nJuvincourt-et-Damary udalerriko biztanleria-piramidea 2009an .\n2007an lan egiteko adina zuten pertsonak 291 ziren, horien artean 226 aktiboak ziren eta 65 inaktiboak ziren. 226 pertsona aktiboetatik 207 lanean zeuden (114 gizon eta 93 emakume) eta 19 langabezian zeuden (9 gizon eta 10 emakume). 65 pertsona inaktiboetatik 22 erretiraturik zeuden, 16 ikasten zeuden eta 27 "bestelako inaktibo" gisa sailkaturik zeuden.\n2009an Juvincourt-et-Damary udalerrian 171 unitate fiskal zeuden, 476 pertsonek osaturik. Pertsona bakoitzeko diru-sarrera fiskalaren mediana urteko 18.876,5 euro zen.\n2007an zeuden 15 komertzioetatik, 5 eraikuntza enpresak ziren, 3 ibilgailuen saltze eta konpontze enpresak ziren, 1 finantziazio enpresa zen, 1 higiezinen enpresa zen eta 5 zerbitzu enpresak ziren.\n2000. urtean Juvincourt-et-Damary udalerrian 16 nekazaritza-ustiategi zeuden.


203 positibo detektatu dituzte Gipuzkoan azken orduetan - Aia orio - Karkara.eus\n203 positibo detektatu dituzte Gipuzkoan azken orduetan\nIñigo Gaiton 2021-01-09 13:55\nHego Euskal Herrian 821 positibo izan dira guztira, %6,5eko positibotasun tasarekin. Azaroaren 21etik gaurdainoko zifrarik altuenak dira.\nEusko Jaurlaritzak eta Nafarroako Gobernuak izurritearen inguruko datuen eguneraketaren berri eman dute eguerdian. Datuen arabera, 12.464 proba egin zituen atzo, PCR eta antigeno motakoak, eta horietatik 821 positiboak izan ziren.\nDatuak lurraldeka aztertuz gero, Bizkaian detektatu dute positibo gehien: 354. Gipuzkoan 203 atzeman dituzte, Nafarroan 163 eta Araban 95. Jaurlaritzak azaldu duenez, sei kasu EAEtik kanpo bizi diren herritarrenak dira.\nAraba, Bizkai eta Gipuzkoako erietxeei dagokionez, koronabirusak jotako 63 lagun ospitaleratu zituzten atzo, eta gaur gaurkoz, 75 paziente daude ZIUn. Nafarroako daturik ez dute eman oraindik.\nUdalerrietako datuen eta RO indizearen berri astelehenean emango du Osakidetzak.


Arrigorriagako Udala - Arrigorriagako Udalak Santa Isabel aparkalekurako proiektua aurkeztu dio Foru Aldundiari\nArrigorriagako Udalak Santa Isabel aparkalekurako proiektua aurkeztu dio Foru Aldundiari\nIdoia Molina, Auzoak eta Hirigintza zinegotziak, eta Maria Jesus Acedok, Ingurumena eta Iraunkortasuna zinegotziak, udal teknikari batekin batera, Bizkaiko Foru Aldundiko Iraunkortasun arloko teknikariekin bildu ziren astelehenean. Bi izan ziren jorratu beharreko gai nagusiak, biak Abusu auzoarekin lotutakoak:\nLehenik eta behin, Arrigorriagako Udalak Aldundiaren lurretan dagoen Santa Isabel aparkalekurako diseinatuta duen birgaitze- eta txukuntze-proiektua aurkeztu zuen. Foru arduradunek ez zioten eragozpenik jarri proiektuari, eta proiektua izapidetzen jarraituko da, 2021ean gauzatu ahal izateko.\n"Santa Isabel aparkalekuarena auzokideen aldarrikapen historikoa da. Kontua ez da soilik inguru horretan dagoen aparkaleku falta arintzea, baizik eta auzoan bizi diren pertsona gehienek gaur egun degradatuta eta erabilezin duten eremu bat birgaitzea eta auzorako berreskuratzea. Beharrezko jarduketa da, Ehun neurrien gobernu planean jaso genuen, 89. zenbakian "azaldu du Idoia Molina, Auzoak eta Hirigintza arloko zinegotziak.\nBileraren beste gaia Montefuerteko parkea izan zen: iturrien hornidurarekin izan diren arazoak aztertu ziren, eta ur-zerbitzua berrezartzeko konpromisoa hartu zen, parkearen erabiltzaileek berriz ere erabil dezaten.\nEra berean, Montefuerteko barbakoen eta mahaien erabileraren inguruan aritu ziren, eta egon daitezkeen aukerak baloratu ziren.


Pasaia: ‘Ezekieltz’ batelaren uretaratze alaia, 1940ko beste ontzi baten erreplika\n‘Ezekieltz’ batelaren uretaratzea burutu du gaur Albaola elkarteak Pasaiako uretan, Aprendiztegi ontzigintza eskolako ikasleen eskutik. ‘Maribeltz’ izeneko euskal batelaren erreplika da, Getarian 1940 urtean eraikia. ‘Ezekieltz’ Aprendiztegiko ikasleek eraikitako laugarren ontzia da, bere aurretik jatorri irlandarreko Waterwag bat, estatu batuetako Shellback dinghy bat eta Atturriko Couralin bat eraiki bait dituzte. PUBLICIDAD Pasaiako Itsas Kultur Faktoriaren […]\nUretaratze egunaren irudia. Argazkia: Albaola.\n‘Ezekieltz’ batelaren uretaratzea burutu du gaur Albaola elkarteak Pasaiako uretan, Aprendiztegi ontzigintza eskolako ikasleen eskutik. ‘Maribeltz’ izeneko euskal batelaren erreplika da, Getarian 1940 urtean eraikia. ‘Ezekieltz’ Aprendiztegiko ikasleek eraikitako laugarren ontzia da, bere aurretik jatorri irlandarreko Waterwag bat, estatu batuetako Shellback dinghy bat eta Atturriko Couralin bat eraiki bait dituzte.\nPasaiako Itsas Kultur Faktoriaren eraikinetik bi ontziak, batel berria eta zaharra, eskutan abiatu dira Ondartxo pasealekutik eta uretaratzea egin dute trikiti doinuaz eta kalejira batez lagunduta. Talde horretan zihoazen besteak beste Andoni Etxarri, gaur egun ‘Maribeltz’ ontziaren jabea dena, eta itsas ondarearekin lanean ari diren zenbait eragile, esaterako Ziburuko Egurrezkoak elkartekoak.\nAurretik, Xabier Agote Albaolako presidenteak hitz batzuk zuzendu dizkie Faktorian bertan bildutako gonbidatu eta ikasleei. Bere esanetan, Albaolarentzat oso garrantzitsua da Aprendiztegiren proiektua; ikasleak zoriondu ditu ere egindako lanarengatik, eta ontzi txikien garrantzia eta funtzio historikoa azpimarratu du.\nSegidan Javier Vizcayak hitz egin du, ontziaren eraikuntzaren ardura izan duen ikaslea. Eskolak egiten duen lan kolektiboa goraipatu du. Gaur San Ezekiel eguna da, eta bere aitonaren izena izanik, ontzi berriari ‘Ezekieltz’ izena jarri dio berak. Azkenik, Jon Maia bertsolariak bertso bat bota ditu batel berriaren aurrean.\nLanbide baten erreskatea\nAprendiztegi Albaolak 2017an sortu zuen Albaola elkarteak galzorian dagoen lanbide honi etorkizuna eman asmoz. Urtean soilik sei ikasle hartzen ditu eta ikasketa metodologia berritzailea du, ikasleen motibazioan eta hezkuntza esperientzialean oinarritua. Hiru urteko goi mailako ikasketa ziklo integrala eskaintzen du eta, iaz, bigarren promozioa gehitu zitzaien jadanik abian ziren lehenengokoei.\nAprendiztegiko ikasleek ondare balioa duten ontziekin lan egiteko aukera dute eta ontzi horietako bat da ‘Maribeltz’, euskal tipologiako zurezko batel tradizionala. 1940 urte inguruan eraiki zuen Emilio Irigoienek bere ontziolan, Getarian (Gipuzkoa), eta Albaolako arotzek 2011. urtean zaharberritze lanak egin zizkioten.\nUna quincena de librerías participará en la Feria del Libro de la plaza Gipuzkoa\nPasaia: botadura festiva de ‘Ezekieltz’, un batel réplica de otro de 1940\nFrancisco Salvado Lizaran, de 69 años, desapareció el pasado 23


Sindikazioa (edo informazioaren kudeaketa) - MUko Informazio Sistemak\nSindikazioa (edo informazioaren kudeaketa)\n.-(e)k idatzia\t 2009/07/17 0\nInternetek ekarri dituen abantaila askorekin batera zenbait arazo ere agertu dira, eta horietako bat informazioaren ugaritasunarekin batera datozen desinformazioa eta ‘zarata’ dira; infoxikazioa deitu izan den fenomeno honek nahi dugun informazioa lortzea lan nekeza bilakatu dezake askotan.\nArazo honetarako sendabide magikorik ez dago, baina badago arazoa txikitu dezakeen teknologia bat: sindikazioa. Post honetan sindikazioa zer den, zertarako den baliagarri eta nola erabili dezakegun azalduko dugu.\n1.- Zer da sindikazioa?\nWebgune batetan artikulu berri bat argitaratzen den bakoitzean abisatzen zaituen mekanismoa da, webgune horren web iturriaren bitartez. Honen atzean egon daitekeen teknologietatik ezagunena RSS da, eta hainbat kasuetan sindikazioari RSS deitzen zaio horregatik, baina Atom teknologia ere erabiltzen da leku askotan.\nHasieran batetan sindikazioa blog-en jarraipenarekin lotu zen gehienbat (ehundaka blog jarraitzeko ezinbestekoa suertatzen delako), baina gaur egun webgune gehienek erabiltzen dute, komunikabide tradizionalen webgune gehienek barne (hauetako askok arlo bakoitzarentzat jario bana dauka). Webgune batzuetan jada jarioen bidezko bisitak era tradizionalekoak baino gehiago dira jada.\n2.- Zertarako erabili dezaket teknologia hau?\nHainbat leku ezberdinek artikulu berririk argitaratu ote duten jakiteko leku guzti horiek bisitatu beharrean, teknologia honek zuzenean zuk ‘jarraitzen dituzun’ webguneek zerbait argitaratzen duten bakoitzean ‘abisatuko zaitu’. Askoz hobeto, ezta?\n3.- Nola kudeatu ditzazket jarraitu nahi ditudan web iturri horiek?\n– Jarraitu nahi duzun webgunean bilatu ezazu sindikazioaren irudia (hauen modukoa izango da), bertan klik egin ezazu eta webgune horren URL-a kopiatu ezazu (Firefox erabiltzen baduzu zuzenean irudia nabigazio barran ikusiko duzu).\n– Zure jario-irakurle ireki (zein aukeratu ez badakizu joan hurrengo 4.puntura) eta bertan kopiatu duzun URL hori gehituta, jario horretara sindikaturik egongo zara jada.\n– Behin sindikaturik, webgune horretako nobedade bakoitza bertan agertuko zaizu.\n4.- Zein jario-irakurle da onena?\nZure beharretara hobeto egokitzen dena, noski 😛\nPrograma hauek bi familiatan antolatuko nituzke: web bidezkoak edo ordenagailuan instalaturiko programak.\n– Web bidezkoak dira nire ustez erabilgarrienak: programa hauek erabiltzen hasteko webgunean izena eman beharko duzu, eta behin erabiltzailea daukazunean zure jarioak Internetera konektaturik dagoen edozein ordenagailutik begiratu ahal izango dituzu. Hauen artean ezagunenak Google Reader eta Bloglines dira, eta beste askoren artean badago ere euskarazko aukera: Alesti\n– Ordenagailuan instalaturiko programek ordea ez dute inon izena emateko beharrik izaten, baina instalaturik dauden ordenagailuan besterik ezin izango duzu kontsultatu. Era honetako programak edozein Sistema Eragilerako topa ditzazkezu, batzuk esatearren:\nMS Windows-erako: rss-captor, rssreader (Microsoft Office Outlook-ek eta Mozilla Thunderbird-ek ere badute RSS jarioak jarraitzeko aukera).\nGNU/Linux-erako: Liferea, Snownews…\nMac-OS-rako: Rssowl, rss-menu…\nGmail euskaraz CTB-Locker malware enkriptatzailea GMail zure beharretara egokitzeko 10 aukera


Japoniako yena: balioa, bitxikeriak eta Japoniako monetaren historia\nMendeaz geroztik eta mota desberdinak igaro ondoren, Japonian moneta berarekin jarraitzen du: yena. Jarraian erakusten dizkizugun hainbat txanpon eta fakturek osatzen dute. Horrez gain, bere truke-tasa munduko beste moneta batzuekin alderatuta zein den adierazten dugu.\nVIII mendean Japoniako enperadoreek Txinatik inportatu zuten moneta sistema. Txanpon batzuk txanponak ziren Fuhon Sen eta Wado kaichin, kobrez egiten zena. X. mendera arte mantendu ziren, ordaintzeko objektu gisa moneta ezabatu zen arte.\nXII. Mendean itzuli zen. Hala ere, oraingoan eta s. XVI Txinatik inportatu ziren. XVII eta XIX mendeen artean, diru sistema trimetalikoa garatu zen urre, zilar eta kobrezko txanponekin. Japonian.\nMendean, Asiako zati handi batek txanponak erabiltzen zituen dolar espainiarra (8 baten benetakoa). Hala ere, japoniarrak 10ko maiatzaren 1871ean ofizialki onartutako zilarrezko txanpon bat asmatzen hasi ziren, yena.\nYenen bilakaera historian zehar\nMomentu honetatik aurrera, yenak debaluazio etapa ugari jasan zituen eta bere truke tasa behin eta berriz aldatu zen. Material desberdinak ere erabili dira, hala nola, letoia, nikela edo zilarra.\n1953an yen bat baino gutxiagoko txanpon guztiak (sen eta rhin) baliogabetu ziren, beraz, herrialde honetan ez dugu moneta dibisionalik aurkitzen.\nFitxategiaren ISO kodea yen PYN da eta bere sinbolo ¥ da. Yen hitzak japonieraz esan nahi du objektu biribila.\nJaponiako yenaren sei moneta ereduak\nGaur egun sei txanpon desberdin aurkitzen ditugu: 1, 5, 10, 50, 100 eta 500 yen. Azken hau gazteena da, 1982an sortu zenetik, zaharrena yen batena da, 1946az geroztik gordeta dagoena.\nTxanponik bereizgarrienak 5 eta 50 yenekoak dira, erdian zulo bat baitute. Era berean, modelo gehienek landare edo lore baten marrazkia dute aurrealdean.\n5 yeneko txanpona zortetzat jotzen da, beraz, ohikoa da japoniarrek beti poltsan bat eramatea edo tenpluetan eskaintza gisa uztea.\nBost yen: Japonian zorteko txanpona\nGaur egungo billeteei dagokienez, 2004an hasi ziren ekoizten ari ziren 1984an onartutakoen ordez faltsutzen kantitate handietan.\n1.000, 2.000, 5.000 eta 10.000 yen daude, eta horietan herrialdeko historian zehar nabarmendu diren pertsonaiak agertzen dira, hala nola Ichiyō Higuchi, 5.000 yen fakturetan aurkitzen dugun XIX. Mendeko eleberrigilea. .\n5.000 yen oharraren ezaugarriak\nHau da baliokidetasuna 100 yen artean eta munduko moneta garrantzitsuenetako batzuk:\n100,00 JPY = 0,86 euro (EUR)\n100,00 JPY = 17,11 Mexikoko peso (MXN)\n100,00 JPY = 2.609,80 pes kolonbiarrak (COP)\n100,00 JPY = 0,92 dolar (USD)\nJPY 100,00 = 2,99 peruko zolak (PEN)\n100,00 JPY = 595,89 Txileko peso (CLP)\nJPY 100,00 = 6,74 Guatemalako quetzalak (GTQ)\n100,00 JPY = 9,19 Venezuelako bolibarrak (VEF)\n100,00 JPY = 14,04 Argentinako pesoak (ARS)\nJPY 100,00 = 0,72 libera esterlina (GBP)\nJoaten bazara bidaiatu japoniara, dirua aldatu behar duzu. Hiri gehienetan dauden truke-etxeetan egin dezakezu, baita aireportuetan ere. Gainera, yenak zuzenean atera ditzakezu edozein kutxazainetan.\nJaponiako yenaren truke-tasa\nBestalde, iraganean zailagoa zen arren, gaur egun normalean ez dago arazorik kreditu txartelarekin ordaintzeko establezimendu turistiko gehienetan, hala nola hoteletan eta jatetxeetan.\nArtikulu hau 52 aldiz partekatu da. Ordu asko eman ditugu informazio hori biltzen. Gustatu bazaizu, partekatu, mesedez:\nG 19 / 04 / 2017\nTrukatzeko etxe guztiak fidagarriak al dira? Datorren astean Tokiora joango naiz eta ez dakit nola aukeratuko dudan dirua non aldatu ...\nbeatrice angelica 04 / 06 / 2013\nAsko gustatu zait, informazio hau oso ona da.\nary 01 / 06 / 2012\nMila esker, asko lagundu didazu.


Dibertsitatearen aldeko urratsak margotu dituzte San Pedron : Oarsoaldeko Hitza\nUdalak, aste honetan, ortzadarraren koloreak zituen zebrabidea margotu du. Gaur eguerdian mobilizatu dira; udalari "aitzakiekin" ibiltzea egotzi diote.\nZebrabide zuriaren gainean ortzadarraren koloreko urratsak margotu dituzte.\nPasaiako LGTBIQ+ mugimenduak deituta, mobilizazioa egin dute gaur eguerdian San Pedron. Izan ere, Pasaiako Udalak aste honetan ortzadarraren koloreak dituen zebrabidea margotu du, zuriz. Koloretako urratsak margotu dituzte gaurko ekitaldian.\nBertan salatu dutenez, udal gobernuak “abisurik gabe eta arrazoirik gabe” kolektiboa “zokoratu” du zebrabide koloretsua zuriz margotuz, eta horrek izen bat duela esan dute: “homofobia, zalantzarik gabe”.\nAitzakiekin ibiltzea egotzi diote udalari: “Legearen babespean ezkutatu da udal gobernua, lehenik; gaizki ulertu baten atzean, ondoren“. Beste herrietan legala dena Pasaian “ilegala” dela salatu dute.\n“Aitzakiak besterik ez dira gobernuak eskaintzen dizkigunak”, esan dute, “eta hori bezalako aurpegi zuriketen aurrean salaketa irmoa egiten dugu kolektibotik, argi utziz pasaiako udal gobernuak gaurkoan aukeratu duela zein den bere aldea, eta ez da gurekin”.\nHorrela, udalari egotzi diote “homofobia estrukturalaren konplize” izatea. “Azken boladan ikusi eta jasan behar izan ditugun erasoei beste bat gehitu diote”.\nZuriz margotzeko erabakia “arbitrarioa eta autoritarioa” izan dela adierazi dute, LGTBIQ+ kolektiboaren parte hartzerik gabe. “Berresten dugu ez duela zentzurik udalaren eta udaltzaingoaren baimenarekin egindako ekintza bat gaur instituzio berak arbuiatzea”.\nLGTBIQ+ kolektiboak Pasaian tokia baduela aldarrikatu dute, eta horretan jarraituko dutela, “eraso homofoboen gainetik”.\nIzan ere, haien esanetan, ezinbestekoa da “borrokarako” kalea bereganatzea eta “espazio seguruak” aldarrikatzea. “Herri libre batean sinesten dugulako gaude borrokarako prest, eta hala egingo dugu gutariko denak gure herrian modu aske batean bizi arte”.\nEkitaldia bukatzean, bi ertzain hurbildu dira elkarretaratzean parte hartu duten bi pertsonarengana. Salatu dutenez, “ausazkoa” eta “inongo fundamenturik gabekoa” izan da identifikazioa; isuna jarriko zietela ohartarazi diete.\nZalaparta sortu da, eta Ertzaintzaren beste patruila bat agertu da, argiak piztuta. Azkenean, bi parte-hartzaileak libre utzi dituzte.\nErlazionatutako edukiaUdal gobernuak barkamena eskatu dio LGTBIQ+ kolektiboari


Gozatu naturaz gizonentzako bermuda tekniko hauekin. Arinak eta elastikoak dira, eta Shellstretch ehun birziklatuarekin eginda daude (erabiltzen ez diren arrantza-sareetatik ateratakoa). Aurrealdean bi patrika dituzte, patrika kremaileradun bat alboan eta patrika saretadun bat atzealdean. Gerrialde elastiko eta leuna dute, eta lokarri elastikoa, itxigailu bidez egokitu daitekeena. Oso egokiak dira kirola egiteko, oso transpiragarriak eta trinkogarriak direlako. Uraren kontrako PFCrik gabeko tratamendua dute (DWR), eta erabilitako ehunek, Bluesign Approved ziurtagiria, Ternua etxeak jasangarritasunaren alde duen filosofiaren erakusgarri.\nBermuda hauek teknikoak dira eta arrantza-sare birziklatuekin eginda daude. Eroso-eroso egingo duzu trekkinga.


Otsaileko odol ateratzea\n'El escándalo' filma 'Bombshell' (AEB, 2019) Zuzendaria: Jay Roach. Sarrera da bost euro\nBergarako Musika Bandaren eta Orkestra Sinfonikoaren emanaldia\nKarnabaletako giroa berotzen urte dezente daramatzate Musika Bandak eta Orkestra Sinfonikoak. Aurten ere kontzertua eskainiko dute Udal Pilotalekuan eta ohi denez sorpresaz beteriko kontzertua izango da, musikaz gozatzeko eta, aldi berean, lagunartean barre egiteko eta ederki pasatzeko. Ea oraingoan zer nolako mozorro eta ikuskizunarekin datozen herriko musikariak. Musika gauza serioa da, bihurria ere zenbaitetan, eta poza ekartzen duenean, gozamen hutsa. Kontzertua 22:30ean hasiko da, Udal pilotalekuan eta sarrera zortzi euro izango dira.\nBergarako Musika Bandaren eta Orkestra Sinfonikoaren emanaldia Bergarako Udal Pilotalekua


Maiza larri gaixo dauden presoen zerrendan sartu dute\n- Etxarri-aranatz - Guaixe.eus\nGuaixe 2019-01-10 19:30\nGaixo dauden presoen alde egindako auto karabana.\nJaiki Hadi elkarteko kideen iritziz, gaixo dauden 21 presoak “kalean eta baldintzarik gabe egon beharko lukete”.\nJaiki Hadi mediku elkarteak jakinarazi duenez, osasun ikuspegitik begiratuta gaitz larriak eta sendaezinak dituzten euskal presoak 21 dira. Elkarteko kideen arabera, 21 pertsona horiek “Euskal Herrira ekartzea edo zainketa zein baldintza egokienak behar dituzte”. Mediko elkarteko kideek jakinarazi zutenez, “patologia larriak dituen eta adin nagusikoa den Jon Gurutz Maiza etxarriarra zerrenda publikoari gehitu zaio”.\nJaiki Hadiko kideek jakinarazi zutenez, 69 urteko Maizak gaitz ugari ditu: ikusmen zorroztasunaren galera, ezkerreko begiko erretina-askatzea, berriki, eta eskuinekoaren galera haurtzarotik; diabetesa; dislipemia; hipertentsioa eta fibrilazio aurikularra. Lannemezango espetxean dago preso, 330 km-ra. 11 urte eta 6 hilabete daramatza preso. Elkartetik 21 preso horiek “kalean eta baldintzarik gabe egon beharko luketela” uste dute. “Arduradunek jakin dezatela, pertsona hauen osasunaren eta sufrimenduarekin bestelako kalkuluak egitea ankerkeria hutsa besterik ez da”.\nEtxarri Aranazko Sareko kide Mikel Mundiñanok Beleixe Irratian (FM 107,3 edo www.guaixe.eus) esan duenez, “gaixo dauden preso guztiak atera behar direla kalera. Ez dugu inolako desberdintasunik egiten. Hori urtetan esan dugun gauza bat da. Berdin zaigu kolore batekoa edo bestekoa izan. Denok daukagu osasunerako eskubidea eta kartzelan gaixotasun sendaezin bat duenak etxean egon behar du horri aurre egiteko”.


Agincourt - Wikipedia, entziklopedia askea.\nCanton of Malzéville (en)\n48° 43′ 58″ N, 6° 14′ 14″ E / 48.7328°N,6.2372°E / 48.7328; 6.2372Koordenatuak: 48° 43′ 58″ N, 6° 14′ 14″ E / 48.7328°N,6.2372°E / 48.7328; 6.2372\nDommartemont, Dommartin-sous-Amance, Essey-lès-Nancy eta Eulmont\n229 (%52.3) 209 (%47.7)\nAgincourt Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 411 biztanle zituen.\n2007an Agincourt udalerrian erroldatutako biztanleak 411 ziren. Familiak 160 ziren, horien artean 44 pertsona bakarrekoak ziren (12 bakarrik bizi ziren gizonak eta 32 bakarrik bizi ziren emakumeak), 56 seme-alabarik gabeko familiak ziren, 56 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 167 etxebizitza zeuden, 163 familiaren etxebizitza nagusia ziren eta 4 hutsik zeuden. 139 etxeak ziren eta 28 apartamentuak ziren. 163 etxebizitza nagusietatik 125 bere jabearen bizilekua ziren, 31 alokairuan okupaturik zeuden eta 8 doan lagata zeuden; 9 etxek bi gela zituzten, 22 etxek hiru zituzten, 31 etxek lau zituzten eta 102 etxek bost zituzten. 121 etxek euren parking plaza propioa zuten azpian. 69 etxetan ibilgailu bat zegoen eta 82 etxetan bat baino gehiago zituzten.\nAgincourt udalerriko biztanleria-piramidea 2009an .\n2007an lan egiteko adina zuten pertsonak 259 ziren, horien artean 179 aktiboak ziren eta 80 inaktiboak ziren. 179 pertsona aktiboetatik 170 lanean zeuden (97 gizon eta 73 emakume) eta 9 langabezian zeuden (5 gizon eta 4 emakume). 80 pertsona inaktiboetatik 33 erretiraturik zeuden, 30 ikasten zeuden eta 17 "bestelako inaktibo" gisa sailkaturik zeuden.\n2009an Agincourt udalerrian 166 unitate fiskal zeuden, 452 pertsonek osaturik. Pertsona bakoitzeko diru-sarrera fiskalaren mediana urteko 19.931 euro zen.\n2007an zeuden 21 komertzioetatik, 1 erauzte enpresa zen, 5 bestelako produktu industrialen fabrikazioko enpresak ziren, 8 eraikuntza enpresak ziren, 2 ibilgailuen saltze eta konpontze enpresak ziren, 4 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 7 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 margolaria, 4 iturginak eta 1 argiketaria.\n2000. urtean Agincourt udalerrian 5 nekazaritza-ustiategi zeuden.\nDommartin-sous-Amance (1,5 km)\nEulmont (2,2 km)\nLaître-sous-Amance (3,1 km)\nEssey-lès-Nancy (3,3 km)\nLay-Saint-Christophe (3,4 km)\nAmance (3,7 km)\nMultimedia: Agincourt (Meurthe-et-Moselle)\nBNF: 152640759 (data)\nOrriaren azken aldaketa: 10 azaroa 2020, 17:54.


Fase berrirako hainbat apunte. - el procés\nFase berrirako hainbat apunte.\nel procés | 2017-12-28 17:21\nAstebete eman dut ezer idatzi gabe, hango eta hemengo hedabideak irakurtzen. Abenduak 21eko hauteskundeek beste behin ere, independentismoaren osasun ona berretsi dute. Espainiar Estatuak uste zuen parte hartze handiak independentismoaren galera ekar zezakeela, abstentzionisten boltsatik hauteslekuetara joan behar zutenek bozka alderdi unionistei eman behar zietela. Eta egia bada, parte hartze handia izan dela, errekorra, independentistek hazten jarraitu dute, orain arte lortutako emaitzak onduz. Aurrerantzean Espainiar Estatuak zaila edukiko du oraingo parte hartzearen maila (%81,94koa) gainditzea, eta are zailagoa Errepublika bozkatu duten perstonetatik inork alderdi unionista bati boza ematea. Eta, alderantzizko bidea posiblea al da?\nNere ustez, aurrera begira arestian eginiko galderari hamaika buelta eman beharko dizkiote alderdi zein eragile errepublikazaleek. Hauteskunde hauek utzitako argazkia da diputatuetan gehiengoa dutela, baina boto portzentaietan oraindik gehiengoa iristeko tartea gelditzen zaiela (%47,5ekoa). Eta errepublikazaleek nondik lor dezakete euren oinarria zabaltzea?\nNik hiru bide ikusten ditut. Lehena, jende guztiak aipatzen duen bera, Catalunya En Comúren esparru soziala. Bigarrena aldiz, gutxitan aipatzen den Kataluniako herritarren %16a osatzen duen kataluniako herritar berrien esparrua dugu. Populazioaren %16a izan arren, arazo juridikoengatik hauteskundeetan euren pisua %6ra jaisten da. Eta azkenik, nik esango nuke pasa den astean unionismoa bozkatu duen esparrua ezin dela alboratu, eta errepublikazaleek horiei begira ere eskaintza egin beharko diete.


Leioa Blog 3.0 Lehiaketa 2. Edizioa hasiko da\n2015ko Leioako 1. Blog lehiaketak izandako arrakasta dela-eta, Leioako Udalak edizio berri bat bultzatu nahi du. Aurten, lehiaketa nobedadeekin dator.\nEsate baterako, blogerrak ez dira parte hartuko duten bakarrak izango. Kategoria berriak ireki dira, beste sare sozialetan mugitzen direnek ere parte har dezaten. Horregatik, argazkizaleak izango ditugu, instagramlariak, bideo produktoreak, Leioan egindako mikro-kontakizunak edo istorioak diseinatzen dituztenak, e.a.\nKategoria hauetako parte hartzaileek Leioako merkataritza, ostalaritza eta zerbitzuak sare sozialetan bultzatuko dituzte, urriaren 21 eta 22an.\nAurten, herri-kategoria berria izango dugu. Horrela, nahi duten leioaztarrek parte hartu ahal izango dute aurreinskripzioa egin barik. Horretarako, beraien argazkiak Instagram-en publikatu beharko dituzte, #LeioaBlog etiketa erabiliz.\nEdizio honetako sariak ere erabat aldatu dira. Hiru irabazle egongo dira kategoria bakoitzean: blog, instagram eta youtuben. Bakoitzean, 600 euroko saria dago. Gainera, 3 aipamen berezi ere egongo dira kategori bakoitzean, 300na euroko sariarekin. Azkenik, Herri-kategoriako irabazleak 150€ jasoko ditu.\nSari horiek guztiak Leioa Blog Lehiaketan parte hartzen duten merkatari eta enpresetan trukatuko ahal izango dira.\nLeioako EDOZEIN establezimenduk parte har dezakeela gogoratzen dizuegu. Horregatik, merkataria edo ostalaria bazara, esperientzia honetan parte hartzera gonbidatzen zaitugu. Zenbat eta gehiago izan, orduan eta oihartzun handiagoa izango du ekimenak.\nZure establezimenduak parte hartu nahi du? HEMEN INSKRIBATU.\nLehiaketan parte hartzaile izan nahi duzu? (Blogger, Instagramer edo Youtuber). Izena eman.


Irekia Eusko Jaurlaritza - Gobierno Vasco :: Osasun Sailak 1,3 milioi euro bideratuko ditu aurten osasun arloko ikerkuntza proiektuetarako eta profesionalak trebatzeko (2013-09-10(e)ko Kointseiluan hartutako erabakia)\nOsasun Sailak 1,3 milioi euro bideratuko ditu …\nOsasun Sailak 1,3 milioi euro bideratuko ditu aurten osasun arloko ikerkuntza proiektuetarako eta profesionalak trebatzeko (2013-09-10(e)ko Kointseiluan hartutako erabakia)\nEusko Jaurlaritzako Osasun Sailak 1.018.161 euro bideratuko ditu aurten hasten diren osasun-arloko ikerkuntza-proiektuei laguntzera, eta 111.460 euro, berriz, osasun-arloko profesionalak trebatzeko aurten gauzatzen diren beka eta laguntzetara.\nGaurko Gobernu Kontseiluan onartu dira bi deialdiak. Euskadiko osasun-sistema etengabe garatzearren eta hobetzearren osasun-arloko ikerkuntza oinarrizko elementu gisa sustatzeko eta bere profesionalak etengabe prestatzen eta trebatzeko Osasun Sailak egin duen apustuaren isla dira bi deialdiak. Horren ildotik datoz ondorio hauek ere: osasun-zerbitzuek kalitate hobea izatea, osasun-arreta hobea izatea eta, beraz, pertsonen osasunak eta ongizateak ere hobera egitea.\nHonelakoak izan ahal izango dira, zehazki, Euskadiko osasun-zentro pribatu zein publikoetako ikertzaileei zuzenduta dauden laguntza hauen helburu duten ikerketa-proiektuak: Ikerkuntza biomedikoa, Osasun-arloko teknologia eta zerbitzuak ebaluatzeko ikerkuntza edo Ekintza bidezko ikerkuntza.\nIkerkuntza biomedikotzat hartuko da osasun publikoaren eta osasun-zerbitzuen arloan egiten den oinarrizko ikerkuntza (gaixotasunak ardatz hartuta), klinikoa (pazienteak ardatz hartuta) eta epidemiologikoa; halaber osasuna nahiz ikerkuntza biomedikoko prozesu eta teknologiak hobetzera bideratutako garapen teknologikoa.\nBestalde, Teknologiak eta Zerbitzu Sanitarioak Ebaluatzeko Ikerkuntzaren bidez ebaluatu egin nahi da teknologia sanitarioak erabiltzearen ondorioz, epe labur nahiz luzean izaten diren ondorio kliniko, sozial, ekonomiko, legal eta etikoak; alde horretatik, teknologia sanitariotzat hartuko dira pertsona osasuntsu zein gaixoen beharrizanak asetzea helburu dutenak, hala nola, sendagaiak, ekipamenduak, dispositibo eta prozedura medikoak, antolamendu-eredu eta laguntza-sistemak (telemedikuntza, e-osasuna, informazio-sistemak...). Ikerkuntza-arlo horretan, halaber, beste alderdi hauek landuko dira: osasun-zerbitzuak, osasun-estrategiak, pazientearen segurtasunerako estrategiak, Osakidetzaren laguntza-jardueraren hobekuntza, sektore estrategikoen arloko ikerkuntzaren sustapena, eta berdintasunaren sustapena.\nEkintza Bidezko Ikerkuntza lankidetza eta parte-hartzea oinarri dituen ikerkuntza-metodo bat da. Ikerkuntza eta ekintza barne hartzen ditu, eta osasun-sisteman aplikatzekoak diren hobekuntzak lortzea du xede.\nTrebakuntzari dagokionez, beka- eta laguntza-deialdi honen hartzaileak izango dira osasun-arloko langileak, oro har, eta bi trebakuntza-lerro aurreikusi dira: alde batetik, osasuna kudeatzeko trebetasunak bereganatzeko ikastaro eta prestakuntza-ekintzak, eta, bestetik, osasun-arloko ikerkuntzan hasteko prestakuntza-planak, gerora ikasleak Euskadiko osasun-sistemako ikerketa-taldera biltzeko.\nLaguntza hauek nola emango diren arautzen duten bi Aginduak EHAAn argitaratuko dute aurki, eta eskabideak aurkezteko epea hilabetekoa izango da, argitaratze-egunaren biharamunetik kontatzen hasita.\n2014.eko abuztuak 08\nMilioi bat euro bideratuko ditu Osasun Sailak osasun alorreko ikerketa-proiektuetarako laguntza ematera


Abian da Nazioarteko Paella Txapelketan segurtasuna handitzeko proiektu pilotua | El Correo\nZurekinAbian da Nazioarteko Paella Txapelketan segurtasuna handitzeko proiektu pilotua\nAbian da Nazioarteko Paella Txapelketan segurtasuna handitzeko proiektu pilotua\nEgitasmo horrek neurri sorta bat jasotzen du txapelketa ahalik eta segurtasun, ordena eta garbiketa baldintza handienetan ospatu dadin ahalbidetzeko\nDatorren uztailaren 23an egingo da LXII. Nazioarteko Paella Txapelketa eta, hori dela eta, Getxoko Udalak proiektu pilotu bat abiatu du Itxas Argiak Aixerrotako zelaietan paella lehiaketa antolatzen duen esparrutik kanpo dagoen gunean segurtasuna handitzeko. Egitasmo horrek neurri sorta bat jasotzen du Udalak urtero egin ohi dituen jarduerak osatzeko, txapelketa ahalik eta segurtasun, ordena eta garbiketa baldintza handienetan ospatu dadin ahalbidetzeko.\nNormalean, getxoko Udalak paella txapelketa antolatzen duen elkartearekin, Itxas Argiarekin, kolaboratzen du: hesiak, komunak, hondakinentzako edukiontziak, agertokia eta ur-harguneak ipiniz, zelaiko belarra moztuz eta abar; halaber 11.500 €ko diru-laguntza ematen dio, udalarena den esparruan txapelketa egiteko baimena emateaz gainera. Jaiaren zati bat lur pribatuetan egiten dela kontuan hartuta, eta hortaz, paella txapelketa ofizialeko parte ez denez, aurten hainbat neurri hartu dira, azken urteotan gero eta jende gehiago biltzen delako hizpide dugun eremu horretan, eta bertan altxatzen diren eraikinak gero eta handiagoak direlako.\nNeurri horiek lurren jabe diren erakunde eta pertsonekin adostu dira. Helburua da, ahal den neurrian, jaiari lotutako arriskuak gutxitzea, hau da, egurrez egindako eraikinek eta jaiegun horretan biztutako suteek eragin ditzaketen arriskuak. Horretarako bideak eta ebakuatzeko aldeak zehaztu dira, eremuaren barruan segurtasun korridoreak ezarriz eta ur-hartuneak hurbilduz gunera.\n«Proiektu aitzindariaren helburua ez da, inolaz ere, gure herrian oso sustraituta dagoen jarduera galaraztea, baizik eta arriskuak kudeatzeko lan egitea, eta horrela paellen jaia era informalean ospatzeko elkartzen diren pertsonak, gehienak gazteak, beraientzako segurtasun baldintza hobeagotan izateko neurriak barneratzen joatea lortzea», zehaztu du Koldo Iturbek, Kultura zinegotziak.\nHori guztia udal sail desberdinen artean koordinatuta egiten ari da eta tokian bertan lan egingo duen profil desberdineko pertsonen lan taldea eratzea aurreikusten du. Hori aldian-aldian gunera hurbilduko da eta segurtasun handiagorekin jaia gozatu ahal izateko gomendioak helaraziko dizkie koadrilei. Proiektua abian da eta lehiaketaren ondorengo egunean amaituko da. Bukatutakoan ebaluatu egingo da, hurrengo edizioei begirako ondorioak ateratzeko.\n'Pelota II', hotsa eta bihotza «Profesional baten azalean sentitzen hasi naiz aurten»


Irekia Eusko Jaurlaritza - Gobierno Vasco :: Euskal Zuzenbide Zibilaren garapena sustatuko duen Batzorde berriaren osaketa, eginkizunak eta funtzionamendua onartu ditu Jaurlaritzak (Gobernu Bilera 2016-10-04)\nEuskal Zuzenbide Zibilaren garapena sustatuko …\nEuskal Zuzenbide Zibilaren Batzordea kide anitzeko kontsulta-organoa da eta arlo horretan ikertu, ebaluatu eta aholkularitza-lana egingo du Legebiltzarrarentzat nahiz Eusko Jaurlaritzarentzat.\nBatzordearen beste eginkizunetako bat euskararen erabilera sustatzea izango da, euskal zuzenbide zibilaren adierazpen-hizkuntza moduan.\nGobernu Kontseiluak gaur onartu du Euskal Zuzenbide Zibilaren Batzordearen osaketa, funtzionamendua eta eginkizunak arautuko dituzten estatutuen dekretua. Kide anitzeko kontsulta-organo hau iazko ekainaren 25ean Legebiltzarrak aho batez onartutako Euskal Zuzenbide Zibilari buruzko 5/2015 Legearen Lehen Xedapen Gehigarriak sortzen du.\nEuskal Zuzenbide Zibilaren Batzordeak Vitoria-Gasteizen du egoitza, eta une hauetan Eusko Jaurlaritzako Herri Administrazio eta Justizia Sailari atxikita dago organikoki. Parte-hartze irekia izango du, eta etengabeko harremana izango du zuzenbidearen arloko azterketa, informazio eta ikerketa zentroekin. Esperientziak etengabe trukatzea eta jardunbide egokiak erabiltzea ahalbidetuko eta sustatuko du, eta Estatuko nahiz nazioarteko beste kontsulta-organo eta batzar kodetzaile espezializatu batzuekin lankidetzan jardutea ere bultzatuko du. Bestalde, euskal zuzenbide zibilarekin zerikusia duten Legegintzako Herri Ekimenak sustatzen dituzten batzordeekin batera lan egingo du.\nBere eginkizuna da euskal zuzenbide zibilaren garapena bultzatzea, ebaluatzea eta ikertzea; lege-erreformen beharrari buruzko informazioa ematea; proposamenak, aldaketak eta berrikuntzak egitea; Legebiltzarrari nahiz Jaurlaritzari arlo horretan aholkularitza eskaintzea; eztabaida profesionala bultzatzea, eta abar.\nEstatutuetan definitzen diren eginkizunak 4 lan-arlotan biltzen dira zehazki:\nZuzenbide zibilaren arloan aholkularitza eskaintzea Jaurlaritzari nahiz Legebiltzarrari.\nIndarrean dagoen zuzenbidea aztertu eta ikertzea, eta, zehazki, Euskal Autonomia Erkidegoa osatzen duten Lurralde Historikoetako zuzenbide zibila, forala eta berezia, idatzia eta ohiturazkoa.\nEstatuko eta Europako arau-esparrua zaindu eta ebaluatzea. Estatuko edo Europako araubidearen ondorioz izan litezkeen aldaketen eta ondorioen aurrean alerta goiztiar moduan funtzionatuko du.\nZuzentasun teknikoa, hizkuntza juridiko argia, estiloak bateratzea, hizkuntza inklusiboarekiko begirunea, eta abar, sustatzea.\nArauak egitean erregulazio egokiaren, jardunbide egokien eta gobernantza egokiaren printzipioak bermatzea.\nEuskal Zuzenbide Zibilaren Batzordeak hiru funtzionamendu-organo izango ditu:\nBatzordeburua:Euskal zuzenbide zibilaren arloan eskuduna den Sailaren titularra izango da. X. Legealdi honetan, Herri Administrazio eta Justiziako sailburu Josu Erkoreka. Batzordea ordezkatzeaz eta zuzentzeaz gainera, osoko bilkuraren buru izango da, kideak izendatuko ditu, berdinketak ebatziko ditu, bilerak deituko ditu, batzordearen urteko jarduera-plana eta urteko ekintzak onartuko ditu aldez aurretik osoko bilkuran eztabaidatu ondoren, eta abar. Organo berri honen lanari buruzko informazioa Legebiltzarrari emateaz ere arduratuko da.\nBatzarra: Proposamen guztiak eztabaidatzeko eta hausnartzeko organoa da. Foro honetan sustatuko dira euskal zuzenbide zibila eguneratzeko, ikertzeko, zabaltzeko eta hedatzeko beharrezko diren proiektuak, erreformak eta ikerlanak. Urtean behin elkartuko da gutxienez ohiko bilkuran. Batzordeburuaz gainera, beste hogeita hamar aditu izango dira bertan, honako erakunde hauek izendatuta:\nJustizia Saileko hiru goi-kargu.\nEusko Legebiltzarrak izendatutako hiru legelari.\nBizkaiko, Gipuzkoako eta Arabako Batzar Nagusiek izendatutako hiru legelari.\nEmakunde eta Europako gaien, gizarte-ekonomiaren eta familia-politikaren arloan eskudunak diren hiru organoak ordezkatuko dituzten lau pertsona.\nBizkaiko, Gipuzkoako eta Arabako abokatuen elkargo profesionalen hiru ordezkari.\nBizkaiko, Gipuzkoako eta Arabako prokuradoreen elkargo profesionalen hiru ordezkari.\nEuskadiko Notarioen Elkargoak izendatutako hiru pertsona.\nEuskadiko Erregistratzaileen Elkargoko Dekanotzak izendatutako hiru pertsona.\nHiru euskal unibertsitateen hiru ordezkari: UPV-EHU, Deustuko Unibertsitatea eta Mondragón Unibertsitatea.\nZuzenbidearen Euskal Akademiak izendatutako pertsona bat.\nBatzarra beste bi pertsonak ere osatu ahal izango dute: Botere Judizialaren Kontseilu Nagusiak izendatutako magistratu batek eta Estatuko Fiskal Nagusiak izendatutako Fiskaltzaren ordezkari batek, biak ere Euskadin dihardutenen artetik izendatuko dira.\nIdazkari Nagusia:Euskal Zuzenbide Zibilaren arloan lege-garapenerako eskumena izendatuta duen organoaren titularra izango da. X. Legealdi honetan Lege Garapen eta Arau Kontrolerako zuzendari Xabier Unanue. Bere ardura izango da batzordearen lan guztiak koordinatzea eta horietan laguntzea. Eusko Jaurlaritzako zerbitzu juridikoetako legelariek osatutako batzorde teknikoa zuzenduko du, eta bere ardura izango da osoko bilkurak prestatzea, aurreproiektuak idaztea, proposamenak eta arauen testuak, ikerlanak, ebaluazioak, analisiak eta abar lantzea.\nPostu horiek betetzen dituzten pertsona guztiek utzi egingo dute postua betetzen dituzten karguak uzten dituztenean eta ez dute prestazio ekonomikorik jasoko lan hau egiteagatik.\nEUSKARA JURIDIKOA BULTZATZEA\nBatzorde berriak euskararen erabilera ere sustatuko du euskal zuzenbide zibilaren adierazpen-hizkuntza moduan. Terminologia juridikoa aztertzen, sustatzen eta hedatzen lagunduko du, eta lan hori Euskaltzaindiarekin, Eusko Jaurlaritzarekin, Herri Arduralaritzaren Euskal Erakundearekin (IVAP) eta euskara juridikoaren erabileran adituak diren eragile sozialekin lankidetzan egingo du.\nEuneiz EAEko unibertsitate gisa onartzeko Lege-proiektua (Gobernu Bilera 2021-3-16)


Gaur iritsiko da Errege Magoen postaria Hondarribira : Bidasoko Hitza\nGaur iritsiko da Errege Magoen postaria Hondarribira\nArratsaldean jasoko ditu kartak, auzoz auzo. Errege Magoak bihar iritsiko dira herrira, ohi bezala, itsasoz.\nGaur iritsiko da erregen postaria herrira. Irudia iazkoa da\nOraindik Errege Magoei karta bidali ez dienak, gaur izango du azken aukera. 18:00etarako espero da ekialdeko maiestateen postaria herrian. Ordu horretan hasiko du ibilbidea Mendeluko Betherramen. Hortik aurrera, urteroko ibilbidea egingo du: Amute, Kosta, Zumardia, Kale Nagusia, San Nikolas, Juan Laborda, Jabier Ugarte, San Pedro, Zuloaga eta San Kristobalen biribilgunean bukatuko du ibilbidea.\nErrege Magoak, noski, hilaren 5ean iritsiko dira Hondarribira, larunbatez. Bertan afalduko dute, gero opariak banatzen hasteko. Ohi bezala, hainbat tona goxoki ekarriko dituzte herriko haurren artean banatzeko. Eta laguntzaile asko izango dituzte, 17:45ean Mendelutik abiatuko direnak.\nItsasoz iritsiko dira Erregeak, 19:15ak eta 19:30ak artean, mareen arabera. Kai Zaharrean lehorreratuko dira eta hortik Hermandadera hurbilduko. Bertatik haurrak agurtu eta gero —bi kaleetako leihoetatik aterako dira—, desfilea abiatuko dute. Honako kaleetatik egingo dute bidea: Matxin Artzu, San Pedro, Bernat Etxepare, San Kristobal biribilgunea, Hiru Bide, Harresilanda, Damarri, eta Gernikako Arbola. Gune horretan, jaiotza bizidunean parte hartuko dute, Jesus haurraren gurtzea irudikatuz, bidean jarraitu aurretik.\n20:45ak aldera, Kale Nagusia igoko dute Arma Plazaraino, eta handik San Gabrieleko egoiliarrak bisitatuko dituzte.


Euskal dantza nagusi izango da Lasarte-Orian — dantzan.eus\nHemen zaude: Hasiera › Hemeroteka › Euskal dantza nagusi izango da Lasarte-Orian\nBihar, lehen aldiz, Dantzari Eguna eta igandean Dantzari Txiki Eguna ospatuko dira Erketz taldearen eskutik\nErketz euskal dan-tza taldeak, Lasarte-Oriako Kultura sailaren eta Saustatxo eta Udaberri elkarte gastronomikoen laguntzarekin, dantzari eskainitako asteburu bat antolatu du. Bihar Dantzari Eguna ospatuko da, eta igandean, berriz, Dantzari Txiki Eguna.\nBiharko ekitaldia lehen aldiz egingo da, eta taldearentzat 2018an ospatuko duen 50. urteurrenaren antolakuntzaren hasiera izango da eta Erketzekoekin batera Añorgako Arkaitz eta Hernaniko Ttarla dantza taldeek hartuko dute parte.\nProgramari hasiera desfileak emango dio 17.00etan. Zumaburu eskolatik irtengo dira eta Okendo plazara iritsiko dira, bidean bi geldialdi eginez. Okendoko emanaldia 18.00etan hasiko da.\nIgandean, berriz, XXVII. Dantzari Txiki Eguna ospatuko da, Sestaoko Salleko, Basauriko Zugaitza, Falcesko Makaia, Oreretako Ereintza eta Lasarte-Oriako Kukuka eta Erketz Dantza Eskola taldeen parte-hartzearekin.


EH Bilduk ostalaritzari laguntzeko funts bat sortzeko eskatu dio Udalari, pandemiari aurre egiteko lokal seguruen diru laguntzen soberakinarekin\n| 2020-11-12 15:02:00\n500.000 euroko laguntza honek bat egingo luke koalizioak proposatutako Gizarte Larrialdietarako diru laguntza sortarekin\nIruñeko Udaleko EH Bildu taldeak adierazpen bat aurkeztuko du datorren astearteko Presidentzia Batzordean ostalaritzari laguntzeko funts bat sortzea eskatuz, horretarako merkataritza-lokal seguruetarako diru-laguntzetatik gastatu ez den kopurua erabiliz (500.000 euroko gerakina aurreikusten da). "Ostalaritzaren sektorea da pandemiaren krisiaren ondorioak gehien pairatzen ari direnetako bat, eta Udalak laguntza sistema bat antolatzeko gai izan behar du, ostalariak pasatzen ari diren egoera kritikoa arintzen laguntzeko", adierazi du koalizio subiranistak. "Terrazen tasa ez kobratzea ez da nahikoa, sektore osoarentzako babesa eskatzen dute eta horretarako laguntza hauek sortzea proposatzen dugu", azaldu du.\n"Erakundeok azkar erantzun behar dugu, eta behar-egoerak aurreikusi, etorkizun ezegonkor bat kudeatzea tokatuko baitzaigu eta, zoritxarrez, ostalaritza sektoreko jardueraren susperraldi motela aurrreikusten da", azaldu du EH Bilduk. "Hiriko establezimendu guztientzako neurriak ezarri behar dira, irizpide argiekin eta gardentasunarekin, horretarako sektorearekin eta Udaleko talde teknikoekin lankidetzan arituz eta adostasun politiko zabala bilatuz", proposatu du EH Bilduk. Hala ere alderdiak ohartarazi du "egoeraren analisiak aldagai asko dituela eta neurri ezberdinak aplikatu behar direla ze establezimendu motaz ari garen eta non kokatzen den". "Krisi betean gauden honetan, jendeak egoera zailak sufritzen dituelarik, sektoren ekonomiko garrantzitsuak kolokan daudelarik eta jendea itxaropena galtzen ari delarik, oso friboloa litzateke diru partida hau Udal zorra kitatzeko erabiltzea, eta 500.000 euro horiek okerren pasatzen ari direnen egoera arintzeko erabili behar dela uste dugu", esan du oposizioko talde nagusiak.\nLaburbilduz, EH Bilduk merkataritza seguruetarako diru laguntzetatik gastatu ez den dirua ostalaritza sektorearen krisia arintzeko erabiltzea eskatu nahi dio Gobernu Estrategikoa, Merkataritzari eta Turismo alorrari. Bigarren akordio-puntu batek proposatzen du Gobernu Estrategikoaren, Merkataritza eta Turismoaren eta Herritarren Segurtasunaren arloei eskatzea "Covid Batzordearen hurrengo deialdian lan-mahai bat eratzeko ostalaritza-sektorearekin, Udaleko talde teknikoekin eta talde politikoekin, egoera desberdinak aztertzeko eta sektore osoari irtenbide integralak emateko".


Mendiko jantziak. Emakumeentzako diseinuaren desberdintasunak. Kepa Lizarraga BMF-FVMko medikua - Bizkaiko Mendizale Federazioa\n« Motxilak ere badu generoa. Kepa Lizarraga, BMF-FVMko medikua Emakume izanda lo egitea. Kepa Lizarraga, BMF-FVMko medikua »\nMendiko jantziak. Emakumeentzako diseinuaren desberdintasunak. Kepa Lizarraga BMF-FVMko medikua\n2021ko Apirilak 6\nKepa Lizarragak, Bizkaiko Mendizale Federazioko medikuak idatzitako artikulua.\nEmakumeentzako mendiko jantzi espezifikoak izatea zerbait estetikoa baino askoz gehiago da, eta kirol-jarduera horretarako diseinuak xehetasunak kontuan hartzea eskatzen du\nGogoan dut 7 eguneko bidaia batean bidelagun bat arazoak izaten hasi zela bularretakoa gaizki aukeratu baitzuen. Hain zuzen ere, tiranteak doitzeko hebilen posizioagatik. Aukeratu zituenean, ez zuen kontuan hartu bere motxilaren pisuaren zati bat sorbaldan hartuko zuela, eta doikuntza metaliko hori konprimatuz. Hantura sendagaien bidez konpondu zen, eta barruko arroparen tiranteak lekuz aldatu behar izan zituen.\nGaur egun, bularretakoa eramanez gero, aukera dago belarrik gabeko modeloak aukeratzeko, edo tiranteak bizkarraren erditik zeharkatzeko, motxilak eragozpenak sor ditzakeen posizioetatik ihes egiteko.\nBigarren geruzako jantzietan beste arrazoi bat aurkitzen dugu, gorputz femeninoaren eta maskulinoaren arteko aldeak kontuan hartzeko.\nAlkandorek, jakek edo forruek, adibidez, gizonezkoentzako ohiko forma zuzena izango balute, aire libreko bolumen handiegia utziko lukete enborraren inguruan, aldaken eta bularraren artean, eta, beraz, espazio hori berotu behar izanez gero, arropa hotzagoa izango litzateke. Aldiz, hesitua delarik, barruko airea erraz berotzen da, eta arropa gorputzari egokituta dagoenez, zailagoa da ihes egin eta gu hoztea.\nJanzkia emakumeen anatomiarako diseinatzeak beste abantaila bat ere badu: saihestu egin daiteke josturak edo tolestura- eta antzeko guneak marruskadura edo presioa jasango duten eremu anatomikoetan jartzea. Esate baterako, galtzak, gerriko itxiturak, gerrikorako presillak edo kremailerak, ez baitira egongo gizonentzako leku anatomiko berean.\nGeneroa kontuan hartzen duen diseinua hobeto egokituko da kasu gehienetan


Landare guztiak ezin dira elkarrekin bizi lorontzi batean | Consumer\nLandare guztiak ezin dira elkarrekin bizi lorontzi batean\nEz landatu azkar hazten diren aleak beste batzuekin batera\nOso ohikoa da gure landareak eskura dugun lehen lorontzian landatzea, edo, gehienez ere, eskura dezaketen tamaina kontuan hartzea eta horrekin bat datorren loreontzi bat aukeratzea.\nBaina lorontzia egiteko erabiltzen den materiala ere oso kontuan hartzekoa da ontzi bat edo bestea aukeratzeko orduan. Buztinezko lorontzi batek, adibidez, material porotsua denez, aleari ematen diogun uraren zati bat xurgatuko du; beraz, ez da gomendagarria bizirik irauteko ur asko behar duten landareentzat.\nHalaber, jakin behar da landare asko ez direla egokiak loreontzientzat, edo ezin direla konbinatu eta beste ale batzuekin bizi. Horrek, jakina, ez du esan nahi landu ezin direnik, baizik eta espero diren emaitzak lortzea zailagoa izango dela, eta loraldia laburtzea besterik ez du lortuko.\nAdibidez, ezin izango du aingeru-alerik landatu beste landare batzuen ondoan; izan ere, garapen-ohitura oso desordenatua eta hazkunde azkarra duten landareek berehala itotzen dituzte loreontzia eta haren lagunak.\nBi urteko aleak, hala nola minutisiak, ez dira ondo egokitzen loreontzietara, haien loratze-aldia urteko aleena baino laburragoa delako eta ez direlako hain trinkoak.\nJardín-eu maceta-eu Planta-eu


Batzordeak Eslovakiatik Ukrainara gas fluxuak ekarriko dituen aurrerapausoak dira\nEuropako Batzordeak ongietorria egin dio Eslovakiatik Ukrainiarako gasak isurtzea ahalbidetuko duen Memorandum of Understanding (MoU) izenekoa, apirilaren 28 Bratislava-n. Europako Batzordeak José Manuel Barroso presidenteak ekitaldian parte hartuko du Robert Fico Eslovakiako lehen ministroarekin eta Yuriy Prodan Ukrainako Energia ministroarekin batera. Batzordeak dinamizatzaile gisa jokatu zuen gaurko aurrerapausoa ekarri zuten negoziazioetan. MoUrekin batera, kaltetutako gasbide operadoreek -Eustream konpainia eslovakiarrak eta Ukrtransgaz enpresa ukrainarrak- interkonexio esparruko hitzarmena sinatu zuten, aurreikusitako konponbidearen xehetasun teknikoak zehaztuz.\nBarrosok esan zuen: "Zoriontzen ditut parte hartzen duten alderdi guztiak Eslovakiatik Ukrainiarako gas fluxuen negoziazioetan izandako aurrerapenagatik. Ukrainako gas hornidura iturriak dibertsifikatzeko lehen urrats garrantzitsua da eta energia segurtasun handiagoa lortzen laguntzen du Ekialdeko Europan eta EB osoan. EBk Ukrainako energia sektorearen alde egin duen konpromiso sendoa erakusten du, eta hori ere islatzen da azken asteetan Batasunak Ukrainari azkar eman dion pakete ekonomiko eta finantzarioan. Oettinger Energia komisarioari eta bere taldeari eskerrak eman nahi nizkieke, gaur egungo akordiorako bidea zabaltzeko zeregin nagusia jokatu baitute ".\nGünther Oettinger Energiaren komisarioak esan zuen: "Gaurko akordioak mugarri bat izan du. Eslovakiatik Ukraniarako gasen fluxua da lehen urratsa, eta EBko energiaren merkatuaren eta Ukrainaren arteko loturak sendotzen ditu. Eslovakiaren bidez, gasak Ukrainak Hungaria eta Poloniatik dagoeneko inportatu ditzakeen bolumenak ere nabarmen gehituko ditu. EBko estatu kideek egindako bidalketei esker, Ukrainako sarbidea eskaintzen zaie gasari prezio egokiak eta gardenak oinarritzat hartuta. Alde horretatik garrantzitsua da Ukrainak, bereziki Energiaren Erkidegoko kide gisa, aurrerapen azkarrak egitea bere esparru juridikoa eta arautzailea EBko energia legeriarekin lerrokatzeko. Horrek inbertitzaileen konfiantza areagotuko du eta herrialdea bere energia sektorea modernizatzen lagunduko du. "\nGaur egun, teknikoki posible da Polonia eta Hungariara gasa Poloniara bidaltzea Ukrainara. Iaz Ukrainak 2 bilioi metro kubiko gas inguru inportatu zituen estatu kideetatik.\nMoU-n aurkezten den konponbidea oinarritzat hartuta, Eslovakiako aldean dagoen Veľké Kapušany-en Vojany hoditeria eta erabili gabeko hoditeria modernizatuko da eraikuntza epe labur batean. Ikuspegi garbia dago egunean 22 milioi metro kubiko gas Eslovakiatik Ukrainara isuri daitezkeela Vojany gasbidearen bidez udazkenetik 2014. Hau gutxi gorabehera 8 mila milioi metro kubiko dagozkio. Eustream-ek zenbait xehetasun tekniko azkar aztertuko ditu aste gutxi barru irtenbide honen ezarpena berretsi ahal izateko. Aukera hau ustekabean bideragarria ez dela frogatuko balitz, alternatiba kanalizazio bolumen txikiagoarekin hastea eta hodietako 22 milioi metro kubiko arte egotea 2015 apirilera arte izango litzateke.\nEBtik Ukrainarainoko gas fluxuen ezarpen arrakastatsua irabazi-egoera da. Ukrainari merkatu desberdinetako gas iturriak sartzeko aukera ematen dio, horien artean Norvegiako gasa edo gas natural likidotua (GNL) merkatu globaletatik sartzeko aukera ematea, prezio lehiakorretan. Energia Komunitateko kide gisa, Ukrainak EBko energia merkatuaren barneko legeria ezartzea ziurtatuko du. Ukrainako lege eta arauzko esparrua hurbiltzea ezinbestekoa da inbertitzaileen konfiantza handiagoa izateko eta Ukrainako gas azpiegitura oparoa hobeto erabiltzea ekar dezake, adibidez biltegiratze ahalmenari dagokionez.\nHala ere, gaur zigilatu duten konponbidea Eslovakiatik Ukrainara gas-fluxuak ahalbidetzeko lehen urratsa baino ez da. Aukera gehiago Vojany hoditeria erabiltzeaz gain, legez eta teknikoki baloratuko dira behar bezala.\nEB-Ukraina energiaren lankidetzari buruz\nGai erlazionatuak:EustreamezaugarriInterkonexio Esparruko Hitzarmenafull-imagegas isuriakgasak Eslovakiatik Ukrainiara isurtzen dituRobert FicoUkrtransgazYuriy Prodan\nOLAF 2013 in: ikerketa lanak bolumena Goi, ikerketak iraupena laburragoa, EB zergadun emaitzarik gehiago


Miel Mari Elosegi "Luze" - Biografiak - BDB. Bertsolaritzaren datu-basea\nMiel Mari Elosegi "Luze"\nElosegi Irurtia, Miel Mari\n1970\tLeitza\t+ Leitza < Leitzaldea < Iruñeko Merindadea < Nafarroa < Euskal Herria\nIkasketaz biologoa eta baso-teknikaria naiz. Biologia-ikasle garaian Bilbo aldean bizi nintzela, Matxintxu euskaltegiko bertso-eskolan izena eman nuen. Huraxe izan zen mundu hontan sartzeko akuilutako bat. 1993 urtea izanen zen. Etxean ez nituen inoiz entzun gurasoak bertsotan baina aitak Auspoako bertsolarien liburu asko zituen, eta amak bertso bat edo beste egiten zituen idatziz.\nLeitzan parrandan “bertsotan” aritzen ginen tarteka, eta gogoan dut noizbait Leitzako Tomax “Barun”-ekin eta Aresoko “Exkerra”-rekin aritu izana. Aurrerago Goizuetako Batixte Perurenarekin eta Leitzako Iñaki Perurenarekin lagun arteko saioren bat egin genuen.\n2001ean neronek bultzatuta bertsozale-taldetxo bat osatu genuen Leitzan. 12 bat lagun bildu izanen ginen urtean zehar. Denborarekin bi lagun gelditu ginen, eta aurrera jarraitu genuen, Diego Riañok eta biok. 2002 urtetik aurrera Leitzako bertso-eskola deitzen genion, baina ez genuen irakaslerik. Aurrera elkartean biltzen ginen eta gure kabuz aritzen ginen. Aurrerago Unai Elizasu Altzakoa, Iñigo Gorostartzu Berastegiarra, eta abar hasi ziren gurekin. Geroztik guztira 40 bat lagun pasa izanen dira bertso-eskolatik. Azken urteetan Joxema Leitza da iraslea, eta gaur egun 7 bat lagun elkartzen gara Atakabeltzeko bertso-eskolan.